ועדת החוקה, חוק ומשפט, כנסת 23, פרוטוקול מספר 199, 2021-02-15 09:30

יעקב אשר: שלום לכולם, היום יום שני, ג' באדר התשפ"א, ה-15 בפברואר 2021.

יעקב אשר: אני פותח את הישיבה.

יעקב אשר: יש שלוש תקנות על סדר היום.

יעקב אשר: הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת היציאה מישראל והכניסה אליה) (תיקון).

יעקב אשר: הנושא השני הוא הצעת תקנות סמכויות מיוחדות להתמודדות עם נגיף הקורונה החדש (הוראת שעה) (חובת ביצוע בדיקה בכניסה לישראל).

יעקב אשר: הנושא השלישי הוא הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות)(תיקון מס' 28).

יעקב אשר: מדובר בעצם בהארכה של יום, בוויכוחים החשובים על יום ושני ימים זה מגיע לכאן.

יעקב אשר: שרון אלרועי תוכל לעלות רק בשעה 10:00 בזום, לכן אני מציע שנתחיל בשתי התקנות שקשורות בכניסה וביציאה לישראל, כולל הבדיקות.

יעקב אשר: מישהו שיסביר את זה ואחר כך דוקטור שלמון ייתן לנו תמונת מצב לגבי מה קורה.

טל פוקס: אני אציג את התיקון עצמו, תיקון אחד הוא תיקון לתקנות הקיימות, תיקון בתקנות הגבלת הכניסה והיציאה מישראל.

טל פוקס: התיקון הזה נועד לאפשר ויסות לגבי כניסה דרך מעברים יבשתיים.

טל פוקס: יש חריגים יחסית רחבים, אחד החריגים הוא כל מי שיצא כדין.

טל פוקס: זה חריג שהרבה מאוד אנשים עונים עליו.

טל פוקס: דרך הוויסות נעשתה באמצעות הגבלת הטיסות שנכנסות לישראל, את המעברים היבשתיים לא הייתה דרך לווסת בעזרת מספר טיסות ולכן מנגנון הוויסות נכנס לתוך התיקון עצמו והוא מדבר על זה שבניגוד לכל מקרה אחר של חריג – שמקבל תשובה מוועדת חריגים ולא נקבע מועד שבו האדם יכול להיכנס – מי שנכנס ממעבר יבשתי, ככלל המעברים היבשתיים יהיו סגורים, אבל מי שיצא לירדן דרך מעבר יבשתי ורוצה לחזור דרך מעבר נהר הירדן יוכל לקבל שעה ומועד.

יעקב אשר: כדי שלא ליצור לחץ במעברים.

טל פוקס: נכון, כדי שנוכל לווסת את הכניסה.

טל פוקס: נעשה את מה שאנחנו עושים בשדות התעופה גם במעברים היבשתיים.

משה טור פז: הוויסות בגלל המלוניות?

משה טור פז: למה לווסת?

התיקון השני: החובה השנייה שמוטלת בתקנות הבדיקות, חובה גורפת לגבי כל המעברים שלא הייתה קיימת בכלל עד עכשיו.

התיקון השני: מדובר בחובה לבצע בדיקה לאחר הכניסה לישראל בתחנת הגבול שדרכה עוברים.

יעקב אשר: תוך כמה זמן מקבלים את התשובה לבדיקות?

טל פוקס: מדובר בבדיקות PCR כרגע.

יעקב אשר: זאת אומרת שמי שמשתחרר מסיבות הומניטריות יקבל את התשובה כשיהיה בבית, ומי שבמלונית יקבל את התשובה במלונית.

שלמון: כן, לוקח 12 שעות לקבל תשובה.

יעקב אשר: עדיין לא הגיעו המכשירים האלו של הבדיקות, כמה שנות קורונה צריכים כדי שזה יגיע?

שלמון: הבדיקות המהירות עדיין לא נחשבות טובות כמו בדיקות PCR.

שלמון: הן מתקרבות לכך לאט לאט ואנחנו בהחלט שוקלים להכניסו אותן לנתב"ג, לא במקום בדיקות ה-PCR אלא בנוסף.

שלמון: בדיקות אלו מיועדות לקבוצת המחוסנים והמחלימים שנרצה בדיקה מהירה עבורם.

יעקב אשר: דוקטור שלמון, תן לנו תמונת מצב.

יעקב אשר: אני רוצה לומר בשמי ובשם חבריי שכל הבלגן שהתחיל כבר בשבוע שעבר התחיל קשה ורע.

יעקב אשר: זה השתפר לקראת סוף השבוע גם בזכות האפליקציה.

יעקב אשר: אני מקווה שההגדלה של הכמויות תיתן מרחב פעולה.

יעקב אשר: אני שמח שזה השתפר אבל עדיין צריך לראות שאנשים לא נופלים בין הכיסאות כמו שעדיין קורה.

יעקב אשר: אני רוצה גם שתיתן דגש לגבי נושא כניסת זרים שיש להם מעמד מסוים פה.

יעקב אשר: כמו שהגדרנו בפעמים הקודמות, אני כל פעם מתבלבל עם השמות אבל אני יודע למה אנחנו מתכוונים.

יעקב אשר: אנחנו מתכוונים לאנשים שמרכז חייהם הוא בישראל ונסעו מסיבות חשובות.

יעקב אשר: למרות שהם אינם בעלי אזרחות ישראלית הם תושבים פה תקופה ארוכה מאוד ולא בגלל הקורונה הם באו להיות תושבים.

יעקב אשר: אני רוצה לדעת מה קורה עם זה כי פה עדיין יש הרבה מאוד בעיות.

שלמון: טוב, אכן יש שינוי מסוים במה שהולך להתרחש החל מה-20 בפברואר.

שלמון: המטרה הייתה לאפשר גם לחברות זרות לטוס וכמשת

שלמון: מע זה יגרום לעלייה מסוימת במספר הנכנסים לנתב"ג.

שלמון: אתמול דובר על עד 2,000 ביום.

שלמון: אני אבהיר שלאור היכולות הכלליות לא ניתן להערכתנו לנהל כל כך הרבה כניסות ביום, אנחנו נצטרך לראות מה ניתן לעשות.

שלמון: איני רואה מצב שנוכל להמשיך ולקיים ועדות חריגים במספרים כאלו.

שלמון: צריך לומר שלמעלה מ-80% מהחייבים בשהות במלונית מבקשים להגיע לוועדת חריגים והעסק הזה מורכב למדי.

שלמון: אני מדבר כרגע על ועדת חריגים בנושאי מלוניות.

שלמון: לגבי ועדת החריגים הראשונה, התבשרנו בלילה שהיא חוזרת למשרד התחבורה שינהל את היוצאים ואת הנכנסים.

שלמון: אנחנו נהיה מיוצגים בוועדה הזו, אנחנו מיוצגים גם בוועדת ההשגות בראשות השר צחי הנגבי, שם יש לי את הכבוד להיות חבר.

שלמון: המטרה היא למנוע עד כמה שניתן - - -

אוסאמה סעדי: מה זה "הוועדה בראשות צחי הנגבי", לכל שר יש ועדה?

יעקב אשר: כל שר קיבל ועדה, כן.

שלמון: כמעט, כן.

אוסאמה סעדי: מה הוא קשור?

שלמון: הממשלה מינתה אותו לתפקיד ראש ועדת ההשגות.

אוסאמה סעדי: אין לו עבודה אז נותנים לו ועדה?

יצחק פינדרוס: באיזה יום ובאיזו שעה, הממשלה מחליטה כל יום מישהו אחר בוועדה.

יצחק פינדרוס: אני לא בטוח שכשאנחנו יושבים פה הממשלה עוד לא החליטה - - -

שלמון: חבר הכנסת פינדרוס, אתה חבר בקואליציה, לא אני.

יצחק פינדרוס: אני מתבייש שאני חבר בקואליציה הזאת, אני מתבייש.

יצחק פינדרוס: בשבועיים האחרונים אין דקה שאני לא מתבייש.

שלמון: כעובד מדינה אני כמובן מנוע מלהגיב.

שלמון: אני חייב לומר לשבחו של השר צחי הנגבי שהוא מעורב באופן אישי ונכנס לעומק בכל מקרה ומשקיע הרבה מאוד מחשבה.

יצחק פינדרוס: אבל הוא לא מקבל כי אין תשובות אז אי-אפשר לערער.

יצחק פינדרוס: תאמין לי, אני עברתי שבועיים פרופסורה.

שלמון: על כל פנים, אותה וועדה שאתה מלין על משך הזמן למתן התשובות, חזרה היום לאחריות משרד התחבורה.

שלמון: למשרד התחבורה יש מנגנון משומן ויעיל עוד מהסבב הראשון.

שלמון: אני מניח שהם יאיצו את הטיפול בבקשות.

שלמון: אני מכיר את האנשים שעובדים שם והם עושים לילות כימים, הם עבדו כך בסגר הקודם ואני מניח שכך יהיה גם עכשיו.

שלמון: צריך לומר שהמשרד לשת"פ אזורי עבד קשה מאוד, זה לא שאנשים התבטלו, אנשים עבדו שעות על גבי שעות.

שלמון: ישנן אלפי בקשות ואם רוצים להתייחס לכל בקשה זה לוקח זמן.

שלמון: בעיננו, המצב הנוכחי יאפשר להמשיך לצמצם ולגדר את גבולות הארץ מתוך מטרה למנוע כניסת הווריאנטים השונים.

שלמון: המלחמה היא מלחמת התשה, לא מדובר על הצלחה מלאה או כישלון מלא אלא מדובר על דחיית כניסת ווריאנטים.

שלמון: אפשר לומר שהווריאנט הדרום אפריקאי שחששנו מפניו נמצא פה אבל בכמויות קטנות.

שלמון: בסופו של דבר רואים הצלחה במאמץ המשולב למניעת כניסה מסיבית של אנשים מחו"ל והן באיתור שרשראות והכלתן כמה שיותר מהר.

שלמון: פה ושם יש שרשראות של הווריאנט הדרום-אפריקאי בארץ.

שלמון: לאחר ה-20 בחודש, ציבורים מסוימים שלא קיבלו מענה בשבועיים האחרונים, יהיה יותר קל לאפשר להם להגיע.

שלמון: אני מתייחס גם לנושא המומחים החיוניים למשק, זה נושא שלא קיבל טיפול מלא עד עתה אבל אנחנו בהחלט בשיח בנושא זה.

יעקב אשר: חיוניים שיצאו מהארץ - - -

שלמון: לא, מדובר בעיקר במומחים זרים שצריכים להגיע ארצה לצורך התקנת קו מזון או החלפת רכיב חיוני במערכת זו או אחרת.

יעקב אשר: הבנתי, מדובר בזרים.

שלמון: בזרים, כמובן.

יעקב אשר: בסדר.

אוסאמה סעדי: מה יקרה עד ה-20 בחודש?

שלמון: מה שקרה אתמול יקרה גם היום וגם מחר עד שבת.

שלמון: כרגע ההגבלה היא על שלוש טיסות נכנסות ביום.

שלמון: צריך עילה כדי לקבל אישור לצאת ויש דירוג עדיפויות בחזרה.

שלמון: זה לא שאוסרים על ישראלים לחזור, אבל יש דירוג על פי עדיפויות.

יעקב אשר: מה כמות היוצאים?

שלמון: כמות היוצאים היא נמוכה, 200–300 ביום.

שלמון: יש שינויים מיום ליום.

אוסאמה סעדי: לגבי הסטודנטים לרפואה שלומדים ברחבי העולם.

אוסאמה סעדי: פונים אלינו מאות סטודנטים כאלו שנתקעו כאן והם חייבים לחזור, מדובר על חזרה לחודשים.

שלמון: אישרנו להם את זה.

אוסאמה סעדי: אני יודע שחברי, אחמד טיבי, טיפל במטוס לאוקרינה.

אוסאמה סעדי: אבל עדיין יש כמות לא מבוטלת ש - - -

יעקב אשר: אוסאמה, אם אני זוכר - - -

שלמון: לגבי הסטודנטים - - -

יעקב אשר: אין סיבה בעולם, מישהו שמוכיח שהוא רוצה לצאת לתקופה, במיוחד כשהוא סטודנט, אין שום סיבה להשאיר אותו פה.

אוסאמה סעדי: אבל זה תקוע, אשר, זה תקוע וזה לא מתקדם.

שלמון: לגבי הסטודנטים מאוקרינה, אני הבנתי שזה טופל.

שלמון: אם יש עוד, אתה מוזמן להעביר לי פרטנית.

שלמון: אני יודע שיצא מטוס שלם שחזר לקייב.

אוסאמה סעדי: כן, אבל זה לא הספיק.

שלמון: אז יהיה עוד.

שלמון: הבעיה היא לא תקציב.

שלמון: במלונות, באמת, מושקעים תקציבים ענקיים.

שלמון: היינו שמחים להגיע לאמצעי מעקב - - -

יעקב אשר: רק בכסף הזה אפשר לשכור חברת אבטחה שמפטרלת בין מחויבי הבידוד הביתי.

יעקב אשר: יש אישור של משרד המשפטים?

שלמון: שי סומך יוכל להרחיב על זה מבחינת משרד המשפטים.

שלמון: אנחנו כמובן מחפשים רכיב שיאזן בין הצורך לוודא שאנשים בבידוד לבין הזכויות - - -

יעקב אשר: לפני שנשמע מסומך את ההצעה - - -

שלמון: אנחנו חושבים שצריך להתקדם בעניין - - -

יעקב אשר: אני חושב- - - כמה זמן - --

שלמון: - - - דורש חקיקה, דורש חקיקה.

יעקב אשר: דורש חקיקה על זה?

שלמון: כן, זה דורש חקיקה ראשית.

שלמון: זה יכול להתנגש עם חוקי יסוד ולכן זה דורש חקיקה ראשית.

שלמון: בעיננו ההגבלה היא פחות מהגבלה במלוניות אבל יש כאלו שחושבים אחרת.

יעקב אשר: פחותה בהרבה.

שלמון: יש כאלו שחושבים אחרת.

יעקב אשר: נגיד שנעביר את זה בחקיקה.

שלמון: עורכת הדין פוקס מזכירה לי שיש עוד שתי סוגיות שלא סגורות מול המשטרה ויש גם בעיות טכנולוגיות שלא נפתרו.

יעקב אשר: זה נקרא "רגולציה".

אוסאמה סעדי: מהתשובה נראה שזה לא יהיה בקרוב.

שלמון: אנחנו מקדמים את זה כבר זמן מה.

שלמון: לא מדובר בפתרון שיקרה החודש.

יעקב אשר: האם לפני שפתרנו את הבעיות המשפטיות והמשטרתיות זה אפשרי ומוכן מבחינה טכנית?

שלמון: מבחינה טכנית זה אפשרי, יש עוד נקודות שנמצאות על השולחן ומחכות לפתרון.

שלמון: בעולם הפתרון הזה כבר עובד.

שלמון: בעיני, בד בבד עם סגירת הסוגיה הטכנולוגית צריך גם להתקדם ברמה - - -

אוסאמה סעדי: היום מתחילים לחזור סטודנטים ועולים שהיו במכה.

אוסאמה סעדי: השאלה היא אם הם חייבים ללכת למלונית.

שלמון: הם מחויבים כמו כל אזרח אחר.

אוסאמה סעדי: מה החלופה?

שלמון: אין חלופה כרגע, יש שורה של עילות בריאותיות שמשחררות מחובת הבידוד במלונית.

שלמון: מדובר באנשים מעל גיל 70, הריון מתקדם, תינוקות, מצבים של נכות קשה, תחלואה קשה.

יעקב אשר: או מחוסנים.

שלמון: אני לא מתייחס למחוסנים או מחלימים, הם כרגע פטורים מכל העניין ופטורים מבידוד בבית?

אוסאמה סעדי: הם פטורים?

יעקב אשר: כן.

אוסאמה סעדי: מי שחוזר מחו"ל והוא מחוסן - - -

יעקב אשר: לא, מי שיצא מחוסן.

שלמון: נכון.

יעקב אשר: כדי שלא תטעה, אוסאמה, מדובר על מחוסנים שיצאו מהארץ שבוע לאחר המנה השנייה.

שלמון: מי שיצא מהארץ עם תעודת מחוסן ביד פטור כרגע מחובת בידוד.

יעקב אשר: חבר הכנסת פינדרוס, בבקשה.

יצחק פינדרוס: יש לי בעיה, יושב-ראש הוועדה הוא חבר מפלגתי ואני לא יכול לעשות בלגן.

יצחק פינדרוס: אני חייב לומר שאני מרגיש מתוסכל אחרי השבועיים האחרונים.

יצחק פינדרוס: היינו כאן לפני שבועיים ביום רביעי, לפני החקיקה, כל הדברים שאמרנו שיקרו, והסבירו לנו שלא יקרו – קרו.

יצחק פינדרוס: אני לא יודע אם כל חברי הוועדה מודעים, אני מאמין שאדוני היושב-ראש מודע.

יצחק פינדרוס: שאלת בשבוע שעבר, אני חייב לומר לך שעד יום רביעי הוועדה תפקדה לצורכי ספורטאים, שחקנים, זמרים וזמרות.

יצחק פינדרוס: כל המקרים הנוראיים של חולי סרטן, דברים הזויים – בזה הוועדה לא תפקדה.

יצחק פינדרוס: אני לא יכול להגיד את זה לאשי, כי אשי לא אחראי על זה.

יצחק פינדרוס: אבל יש יותר מ-1,700 בקשות שנכנסו ביום ראשון בצהריים ועד ליום רביעי בבוקר, אף אחד עוד לא פתח אותן עד לרגע זה.

יצחק פינדרוס: אני כבר לא מדבר על השיחות שהיו ביננו לשלוח לנציגויות בחוץ לארץ, עד לרגע זה לא קיבלו תשובה.

יצחק פינדרוס: אני מדבר על יום ראשון שעבר.

יצחק פינדרוס: שלחו לנציגות בניו-יורק, בלונדון, יש לי העתקים.

יצחק פינדרוס: המשרד המהולל שקיבל את האחריות, יובל שטייניץ, אם אני זוכר נכון את השרשרת בחד-גדיא, שקיבל משרת התחבורה, שקיבל מהזה, אז המשרד הזה הצליח לעשות מערכת חדשה ביום רביעי, כשהבקשות שהגיעו ביום רביעי בסדר מסוים נבדקו ובסדר מסוים לא נבדקו.

יצחק פינדרוס: אני הייתי שם ואני אומר זאת מידע אישי.

יצחק פינדרוס: היינו שם, אני והצוות שלי, כמעט 18 שעות.

יצחק פינדרוס: יש בקשות שעד לרגע זה לא נפתחו.

יצחק פינדרוס: אם אדם כתב שהוא צריך להגיע לטיפול רפואי, שיש לו בן משפחה חולה, עד לרגע זה אין אף פקיד שפתח את הבקשה.

שלמון: זה קורה.

יצחק פינדרוס: זה לא.

שלמון: אני אומר לך.

יצחק פינדרוס: אשי, אני עומד מאחורי זה.

יצחק פינדרוס: יהודי ששלח - - -

שלמון: אני מוכן - - -

יצחק פינדרוס: לא, זה מה שעשיתי לי בפעם הקודמת וזה לא אישי.

יצחק פינדרוס: אני לא מוכן להיכנס - - - יעקב אשר.

יעקב אשר: אשי, תן לו לסיים.

יצחק פינדרוס: בסוף, בקשות אישיות שישבו עליהן במשך 48 שעות מול הפקיד, בסוף נכנס למחשב.

יצחק פינדרוס: אנשים ששלחו לנציגות בניו-יורק, אנשים ששלחו לנציגות בלונדון למיילים ולאתר שהיה – עד לרגע זה לא בדקו את הבקשה שלהם.

יצחק פינדרוס: דבר שני: אלו שנכנסים למערכת הרגילה עוברים במערכת של מרשם האוכלוסין, עפים הצידה.

יצחק פינדרוס: כשנינט טייב או הישרדות ירצו אז יהיה בסדר, אלו סדרי העדיפויות של מדינת ישראל?

שלמון: אני לא מודע לאיך נינט טייב - - -

יעקב אשר: מה טייב, זה באגודה?

יצחק פינדרוס: נינט טייב זה בהחלפה בין ויזניץ' לבעלז.

שלמון: היא מש"ס בכלל.

יצחק פינדרוס: אל תיקח ליהדות התורה.

יצחק פינדרוס: אדוני היושב-ראש, זה דבר בלתי-נסבל, בשנת 2021 אנחנו מתנהגים לא כמדינת עולם שלישי.

יצחק פינדרוס: במדינת עולם שלישי אתה מרים טלפון וגומר, פה אתה מרים טלפון וצריך לעבור את המחשב, המחשב לא עובד, אף אחד לא בודק, אף אחד לא פותח.

יצחק פינדרוס: יש הוראה, אשי, אתה יודע את זה, אני מקווה שאתה יודע את זה, יש הוראה לא לתת לזרים להיכנס.

יצחק פינדרוס: התשובה של רשות האוכלוסין בשבוע שעבר שיטפלו בזה ביום ראשון.

יצחק פינדרוס: באנו כולנו ביום ראשון ואמרו לנו שלא דיברו על יום ראשון הזה, יכול להיות שזה יהיה ביום ראשון בעוד שבועיים.

יצחק פינדרוס: אנחנו יושבים פה ואמורים להעביר את התקנות.

יצחק פינדרוס: עכשיו יעקב, תגיד לי אתה - - -

שלמון: חבר הכנסת פינדרוס, אני לא מכיר הוראה שאומרת לא לתת - - -

יצחק פינדרוס: אז אני אומר לך שהייתה הוראה, באחריות.

שלמון: יכול להיות שיש, אני לא מכיר.

יצחק פינדרוס: באחריות, הייתה הוראה.

יצחק פינדרוס: אין בזה היגיון כי הוא גר פה.

יצחק פינדרוס: יעקב, אני לא מוכן לקבל את זה.

יעקב אשר: מישהו לקח את זה צפונה מדי, גם אם יש היגיון בגישת "עניי עירך קודמים" וגם אם היה טיימינג מסוים שזה היה צריך להיות – זהו זה, זה נגמר, צריך עכשיו לטפל בשני הדברים.

יעקב אשר: אדם שמרכז חייו פה ונסע עם אשתו לטיפול רפואי בחוץ לארץ, הוא לא אזרח ישראל אבל הוא גם פה, מרכז חייו פה.

יעקב אשר: בסופו של יום הוא לא יכול לחכות עד אין קץ.

יעקב אשר: אז בסדר, אני אמרו שעבר סוף שבוע קשה ויתחילו לזוז ביום ראשון.

יעקב אשר: אבל זה בדיוק מה שאומר ידידי יצחק, זה זז לאט מדי.

יעקב אשר: השאלה היא אם זה בסמכות שלך או שצריכים להעלות את זה למעלה.

שלמון: אני מייצג גופים אחרים שהם כלל לא מענייננו.

שלמון: לא הייתה החלטה עקרונית לא להכניס את הקבוצה המדוברת, להיפך, הייתה החלטה - - -

יצחק פינדרוס: - - - שזה רפובליקת בננות.

יצחק פינדרוס: הייתה הוראה ברורה, לא יודע של מי.

יצחק פינדרוס: זאת הייתה הוראה, תבדוק את זה - - -

שלמון: יכול להיות שבהגבלה של 600 נכנסים אותה אוכלוסייה נדחקה קצת הצידה מפני אזרחים ישראלים.

שלמון: אבל בהחלט הייתה החלטה שלא מכניסים טכנאים זרים על המכסות האלה אלא במקרי חרום, הייתה החלטה שלא מכניסים כל מיני תלמידים על המכסות האלה אלא בנסיבות מאוד חריגות.

שלמון: לא הייתה החלטה שמי שמקום מושבו הקבוע בארץ לא יידון.

שלמון: יכול להיות שבתוך המלחמה על אותם מושבים מעטים הם יחסית נדחקו הצידה.

שלמון: זה שיש עיכוב, זה גם לגבי אזרחים ישראלים.

יעקב אשר: אני שואל לפרוטוקול, אשי, אשי - - -

יצחק פינדרוס: אני יכול להראות לך שהיא לא פעלה.

יעקב אשר: אני שואל לפרוטוקול כי אנחנו עוד נתכנס בחדר הזה, אתה מייצג כרגע את הממשלה בעניין הזה.

יעקב אשר: האם היום הנושא של אלו שמוגדרים זרים נמצא על סדר היום של טיפול בבקשות דחופות כדי לרוץ עם זה קדימה?

שלמון: כמובן שכו.

שלמון: הם לא יקבלו עדיפות על ישראלים אבל ברור שאדם עם שבעה ילדים שיצא לצורך טיפול רפואי יקבל מענה, אני לא יודעים אם היום או מחר אבל ברור שהוא בעדיפות.

יעקב אשר: אתה לא יכול לדעת אם יש לו שבעה ילדים אם לא פתחת את הבקשה.

שלמון: אין ביננו מחלוקת על כך שאדם שהגיש בקשה צריך לקבל מענה בזמן סביר.

יצחק פינדרוס: לא פתחו את הבקשה.

יצחק פינדרוס: אני אומר את זה עוד פעם, אני מוכן - - - לא יפתחו.

שלמון: - - - ואנחנו לא עומדים בזה היום, מגיעות אלפי בקשות ויש גבול לכמה הוועדה יכולה לדון, אנחנו לא עובדים 24 שעות.

יצחק פינדרוס: כמה אתם כן עובדים?

יעקב אשר: אשי, אני יכול להבין שאם יש לך 3,000 ודנת רק ב-700 – אני מבין – אבל אני מדבר איתך על בודדים.

יעקב אשר: אני מבקש, אם אתה יכול לבדוק את זה עוד במהלך הדיון שלנו, להגיד לנו מספרים והאם באמת השלב של עניי לא עירך הגיע, זה הכול.

יעקב אשר: לא על חשבונם, אבל בסוף זה עני וזה עני.

שלמון: העברנו הבוקר שינוי בהרכב הוועדה כפי שתיארתי.

שלמון: אני רוצה להאמין שהוועדה של משרד התחבורה תוכל להאיץ את התהליכים ולכן יהיו יותר - - -

יצחק פינדרוס: השאלה האם הוועדה הזו תטפל בזרים או - - -

שלמון: הוועדה לא משתנה.

שלמון: יש פה כפילות מסוימת כי - - - בסוף ההחלטה מתקבלת בוועדה ההומניטרית - - -

יעקב אשר: אשי, אני מבקש, אם אפשרי, תשלח לוועדה - - -

יצחק פינדרוס: זה לא אשי, ההוראה לא הייתה שלו.

יעקב אשר: אבל הוא כרגע נציג הממשלה מול הוועדה.

יעקב אשר: אשי, נבקש שתשלח לנו מספרים של הזרים ושל האזרחים.

יצחק פינדרוס: הייתי רוצה לראות פה את סיסו - - -

שלמון: אני מניח שסיסו אולי נמצא בזום.

שלמון: ללא קשר, כפי שאמרנו, אני אשב היום עם מנכ"ל - - -

יצחק פינדרוס: כמה בקשות נפתחו - - -

שלמון: זו שאלה - - - של משרד החוץ, אין - - -

יעקב אשר: פינדרוס, אתה עושה לי משבר בוועדה, יש פה עוד חברי כנסת.

יצחק פינדרוס: אמרתי שאני מתבייש שאני בקואליציה בשבועיים האחרונים.

יעקב אשר: עכשיו אתה עושה לי משבר באופוזיציה.

יעקב אשר: אמנון שמואלי נמצא איתנו?

אמנון שמואלי: שלום לכולם.

יעקב אשר: לגבי הנושא הזה של אנשים שנקראים "זרים" אבל מרכז חייהם בארץ.

יעקב אשר: מה היה בסוף השבוע, אנחנו יודעים שהיה לחץ גדול על הכול ואמרו שבתחילת השבוע יתחילו לטפל גם בתחום הזה.

יעקב אשר: אתה יכול לעדכן אותנו מה קורה?

אמנון שמואלי: נתחיל בכך שעד עכשיו טופלו כ-20,000 בקשות.

אמנון שמואלי: כמות הבקשות שמגיעה אלינו היא לא סבירה, אנחנו צריכים להקצות 500–600 מושבים על מנת שאנשים יעלו על הטיסות.

אמנון שמואלי: על מנת לא לגרות עוול לאנשים שהגישו את הבקשות, אנשים שהגיעו לשדות התעופה, הגישו בקשות ולא קיבלו מענה, אנחנו עונים לחברות התעופה בקו חם על כל הבקשות.

אמנון שמואלי: מי שרשאי לעלות על פי הקריטריונים הקשוחים – עולה לטיסה.

אמנון שמואלי: כשאני אומר "קריטריונים קשוחים" אחד הקריטריונים המרכזיים הוא אזרח ישראלי שיצא כדין, אזרח או תושב ישראלי שיצא כדין ומרכז חייו בארץ.

אמנון שמואלי: כל אלו מאושרים אוטומטית ועולים אוטומטית לטיסות.

אמנון שמואלי: אנחנו ממלאים את כל הטיסות באוכלוסייה זו.

אמנון שמואלי: מי שמרכז חייו לא בארץ ולא הגיש בקשה או לא טופל, אני יכול להגיד שהבקשה האחרונה שנמצאת אצלי היא מאתמול בשעה 17:40, וכרגע קרוב ל-15 אנשים מטפלים בבקשות.

אמנון שמואלי: הבעיה שלנו היא שהבקשות מגיעות, אתה נדחה, ואתה מגיש עוד פעם ועוד פעם - - - אנשים אחרים לסוף התור.

אמנון שמואלי: אנחנו הולכים לפי הסדר, לא לפי תכתובות ווצאפ ולא לפי מיילים ולא לפי מקורבים.

אמנון שמואלי: אין לנו דבר כזה.

אמנון שמואלי: אני מבין שחלק מכם מצליח להסתדר אבל לא אצלנו.

אמנון שמואלי: אנחנו הולכים מסודר, מייל אחרי מייל.

אמנון שמואלי: אני לא מכיר מקרים שהם דחופים מאוד ולא קיבלו מענה.

אמנון שמואלי: דחינו את כל הקבוצות הגדולות לוועדה מרוכזת.

אמנון שמואלי: קבוצות גדולות כמו יהודים עולי אתיופיה, קבוצות אליפות העולם בג'ודו.

אמנון שמואלי: כל אלו טופלו במסלולים אחרים לגמרי.

אמנון שמואלי: הזרים נכנסו מיום שישי לליין אז אני לא יודע מי נתן לכם את הנתונים.

אמנון שמואלי: מי שראה את התהליכים אצלנו יודע כמה אנחנו משתדלים להדביק את הפיגור.

אמנון שמואלי: זה לא קל, לעיתים יש גם תקלות במערכות המחשב שפותחו רק עכשיו.

אמנון שמואלי: אין דרך לענות לאדם שלא דרך מערכות המחשב.

אמנון שמואלי: אנחנו עושים כל שלאל ידינו כדי לתת מענה.

אמנון שמואלי: - - - בבקשות שאנחנו מדברים.

אמנון שמואלי: אשי אולי לא אומר, אולי הוא הפך להיות פוליטיקאי, אבל לפי כמות הבקשות זה לפתוח את השמיים.

אמנון שמואלי: זה הכול, אתם רוצים לפתוח את השמיים לגמרי אז תגידו לנו לעשות זאת.

אמנון שמואלי: למה אתם עובדים עלינו עם ועדות חריגים וועדות נעליים.

אמנון שמואלי: אז נפתח את השמיים ונגמר.

אמנון שמואלי: לגבי הסטודנטים, הגיעו לפה הנציגים, אנחנו אישרנו את כל הסטודנטים שרצו לצאת, אישרנו אותם קבוצתית.

אמנון שמואלי: אני מבין שאחמד טיבי צריך להעלות לקהילה שלו ולדווח, אבל אנחנו פתרנו את כל הבעיות של הסטודנטים.

אמנון שמואלי: אני לא יודע על איזו בעיה מדברים, אני לא מכיר בעיה של סטודנטים.

אמנון שמואלי: להגיד שיש בעיה?

אמנון שמואלי: אני לא מכיר אותה.

אוסאמה סעדי: אמנון, בוקר טוב, זה אוסאמה סעדי.

יעקב אשר: אוסאמה, לא ביקשת רשות דיבור.

אוסאמה סעדי: אבל הוא הזכיר את אחמד טיבי.

אוסאמה סעדי: אמנון, אנחנו תמיד בקשר ואתה תמיד מנסה לעזור לנו, הרבה פעמים אתה גם מצליח.

אוסאמה סעדי: אני אומר לך שעדיין יש הרבה סטודנטים מאוקרינה.

אוסאמה סעדי: היה מטוס אחד שהטיס אותם, אבל יש עדיין קבוצה לא מבוטלת שתקועה כאן ולא מצליחה לטוס לאוקרינה.

יעקב אשר: הוא מדבר על היוצאים.

אמנון שמואלי: אתה מדבר על היוצאים.

אמנון שמואלי: אני אומר לך שכל סטודנט שרוצה לעלות על טיסה צריך למלא טופס שהוא הולך לתקופה ארוכה.

אמנון שמואלי: הוא לא חוזר, זה התנאי שקבענו.

אמנון שמואלי: המטרה שלנו היא שמי שיוצא לא יחזור מיד.

אמנון שמואלי: עם זה אין לנו בכלל בעיה.

יעקב אשר: גם בזרים?

אמנון שמואלי: כל האנשים שמגיעים.

אמנון שמואלי: אנחנו בודקים את כולם, לנו יש היכולת לקבוע אם יש מרכז חיים בארץ או לא, אם הוא עומד בתנאים המובהקים או לא.

אמנון שמואלי: הוא מקבל את התשובה מידית.

אמנון שמואלי: כל מה שלא עומד בתנאים אבל יש קריטריונים אחרים – מועבר לוועדת החריגים להמשך טיפול.

יצחק פינדרוס: גם זרים מקבלים תשובה אוטומטית, אמנון?

אמנון שמואלי: - - - שמרכז חייו בארץ, יצא לפני 25 בחודש או אחרי ה-25 ויצא כדין, כל אלו מאושרים אוטומטית.

אמנון שמואלי: הבעיה שלנו היא עם האפורים והגבוליים.

אמנון שמואלי: כמו שדיברנו לפני כן, היה לחץ על הטיסות הראשונות, נתנו עדיפות לאזרחים ישראלים.

אמנון שמואלי: מיום שישי גם הזרים מטופלים לפי סדרי עדיפות.

אמנון שמואלי: משפחות עם ילדים, נתנו ילדים למשפחות חצויות.

אמנון שמואלי: נשואים ללא ילדים קיבלו עדיפות משנית.

אמנון שמואלי: הלכנו ממש לפי סדר עדיפויות.

אמנון שמואלי: חברים, זה קשה.

אמנון שמואלי: אם אנחנו צריכים לטפל רק בחריגים ורק באלה שחריגים אנחנו לא נטפל באוכלוסייה שקולה לא נשמע.

אמנון שמואלי: אנחנו מדברים על אוכלוסייה גדולה שמקבלת תשובה מידית.

אמנון שמואלי: אתם שומעים את הקולות של אלו שלא מובהקים, זה הכול.

יעקב אשר: חבר הכנסת קושניר, בבקשה.

אלכס קושניר: אדוני היושב-ראש, אני קצת מבולבל.

אלכס קושניר: יש מכסה יומית של נכנסים לישראל, אני שמעתי השרה רגב אומרת שמדובר ב-2,000 אנשים.

אלכס קושניר: האם זה נכון?

אלכס קושניר: כמה אנשים נכנסים בפועל בכל יום?

שלמון: אתמול נכנסו 700 אנשים.

שלמון: נכון.

שלמון: זה עומד להשתנות כי דובאי הולכת ומצטמצמת.

שלמון: ייפתחו גם טיסות מאדיס אבבה.

אלכס קושניר: איך מתקבלות ההחלטות לגבי זהות יעדי טיסות החילוץ?

שלמון: זאת החלטה של משרד התחבורה לפי המוקדים שלתוכם יכולים להתקבץ אנשים ממדינות אחרות בקלות יחסית.

אלכס קושניר: אדוני היושב-ראש, אתמול שלחתי מכתב לשרה רגב ולראש הממשלה.

יעקב אשר: למה לא כיתבת אותי?

יעקב אשר: גם לאנגליה וצרפת לא שולחים.

אלכס קושניר: חשוב להבין, ישראלי שנמצא בלונדון יכול להגיע לפרנקפורט.

אלכס קושניר: ישראלי שנמצא במוסקבה לא יכול להגיע לפרנקפורט.

אלכס קושניר: אדם שנמצא בקייב לא יכול להגיע למוסקבה כי אין טיסות בין מוסקבה לקייב בשל המלחמה בין רוסיה לאוקרינה.

אלכס קושניר: אני טוען שמדובר בהעדפות שאיני יודע איך הן נקבעות.

אלכס קושניר: אני אומר לנציגי הממשלה שאתם לא יכולים להפלות בין אזרחים ישראלים.

אלכס קושניר: אני אומר לכם, ותבדקו את המערכות שלכם, יש לכם אלפי פניות מהאזור הזה ואני מבקש מכם לפחות שתי טיסות בשבוע, אחת ממוסקבה ואחת מקייב.

שלמון: - - -

אלכס קושניר: תן לי לסיים את המשפט אדוני, אני חבר כנסת ואני מדבר אז אתה תיתן לי לסיים את המשפט.

יעקב אשר: אה, אה - - -

אלכס קושניר: לא, כי זה מעצבן אותי.

יעקב אשר: הלו, פה זה ועדה של אנשים רגועים.

אלכס קושניר: אז אני פחות רגוע היום.

אלכס קושניר: אתם הופכים את האזרחים המדוברים לשוהים בלתי חוקיים במדינות שהזכרתי.

אלכס קושניר: אני לא מאחל לך להיות עצור על ידי המשטרה ברוסיה.

אלכס קושניר: תתעשתו, תביאו טיסות ממוסקבה ומקייב, תתנו לאנשים לחזור הביתה.

שלמון: אני מבקש שתפנה לוועדת התחבורה, זה בתחומה ולא בתחום הטיפול של משרד הבריאות.

אלכס קושניר: פניתי לשרת התחבורה.

שלמון: הנושא שאתה מציין הוא מוכר וחשוב.

שלמון: זה לא סוד שאני נשוי ליוצאת ברית המועצות לשעבר - - -

אלכס קושניר: מה זה קשור למי אתה נשוי?

שלמון: אני מסביר לך שאני מכיר את הבעיה.

יצחק פינדרוס: מה זה קשור איזו מפלגה אתה מייצג.

אלכס קושניר: גם לא קשור.

יצחק פינדרוס: אז תיתן לו לדבר.

שלמון: אני מכיר את המצוקות האלה מקרוב ואני חושב שצריך לשקול את הנושא של חוסר האפשרות לקשר בין מוסקבה לקייב מבחינת הגעה לטיסה.

שלמון: יותר קל להגיע מקייב לפרנקפורט מאשר מקייב למוסקבה, זה לא סוד.

שלמון: לטעמי יכול להיות שצריך לתת אפשרות לטיסה ממוסקבה בהנחה שהרשויות הרוסיות יאפשרו.

אלכס קושניר: אין להם בעיה, בדקנו.

שלמון: בבקשה, תרשה לי לענות.

שלמון: זו בקשה שצריכה לעבור למשרד התחבורה.

שלמון: אני אעביר את המסר הזה למנכ"ל משרד התחבורה.

יעקב אשר: גם אני אעביר את המסר.

יעקב אשר: יואל פלדשו מרשות התעופה האזרחית, אתה יכול לענות לשאלת חבר הכנסת קושניר.

יעקב אשר: למה לא לשלוח טיסות חילוץ גם לאזור הפוסט-סובייטי.

יואל פלדשו: על פי התקנות שתקפות היום ועל פי מכרז שאושר על ידי הממשלה, הטיסה היחידה שמאושרת היא טיסה לכיוון פרנקפורט.

יואל פלדשו: יש עכשיו הצעת תקנות שמתבשלת שתיתן מענה גם לסוגיות שהועלו, גם במזרח אירופה יהיה יעד.

יואל פלדשו: כמובן שצריך לאשר את זה.

יואל פלדשו: יהיה מענה גם לכניסה מאסיה ומאפריקה וגם מארצות הברית.

אלכס קושניר: - - - בדובאי זה לא טיסות חילוץ?

יואל פלדשו: - - - יהיו טיסות כמו הטיסה לפרנקפורט, כאלו שיוכלו לאסוף אנשים שרוצים להגיע.

אלכס קושניר: אדוני, מניו-יורק ודובאי כרגע יש טיסות, נכון?

יואל פלדשו: מדובאי כבר אין.

יואל פלדשו: הייתה טיסה אחת ולא תהיה יותר כי לא צריך.

אלכס קושניר: ומניו-יורק יש, נכון?

יואל פלדשו: כן.

יעקב אשר: אז הוא אומר שבאותה צורה - - -

אלכס קושניר: אני רוצה לשאול מתי תבינו שיש אזרחים לא רק בניו-יורק ובפרנקפורט אלא בעוד מקומות, מתי זה יקרה?

יואל פלדשו: אנחנו הבנו את זה בדיוק כשאתה הבנת, אולי אפילו דקה לפניך, כי גם אנחנו מקבלים פניות.

יואל פלדשו: אנחנו עובדים על פי הכללים שהממשלה מכתיבה לנו.

אלכס קושניר: אבל אתה נציג של המדינה.

יואל פלדשו: - - - אני חוזר ואומר - - -

יעקב אשר: אלכס - - -

אלכס קושניר: - - - לא קיבלתי כלום.

יואל פלדשו: אנחנו כבר הצענו אותם וזה בתהליך.

יעקב אשר: מה שאומר מר פלדשו שהם הכינו תוכנית גם כדי לתת מענה לדבר הזה.

יעקב אשר: שואל חבר הכנסת קושניר מה הערכתך, מתי הדבר הזה ייכנס בפועל.

יואל פלדשו: ברגע שהממשלה תקבל החלטה בנושא, זה דובר גם אתמול בקבינט הקורונה ולא התקבלה החלטה.

יואל פלדשו: זה כרוך בין היתר גם בפניות של האירופאים והאמריקאים על מנת לאפשר הדדיות.

יואל פלדשו: ברגע שהממשלה תאשר אנחנו מוכנים עם תקנות.

אלכס קושניר: - - -

יעקב אשר: אלכס, יש עוד חברי כנסת.

אלכס קושניר: שאלה אחרונה, אדוני, איזו מדינות כוללת ההצעה שהכנתם.

יעקב אשר: בכפוף להחלטת ממשלה.

אלכס קושניר: אני רק מבקש שתעשו את זה.

יעקב אשר: מנכ"ל משרד התחבורה נמצא איתנו ומבקש להתייחס.

עופר מלכה: שלום לכם, אני חושב שיואל נתן תשובה טובה ומלאה.

עופר מלכה: בהמשך להחלטת קבינט הקורונה אתמול אנחנו פועלים להגדיל גם את כמות הנכנסים לישראל, גם ועדת החריגים - - - אנחנו נערכים לעוד מקומות מהם אנחנו מביאים את הטיסות.

יעקב אשר: מה מעכב את קבלת ההחלטה המידית?

עופר מלכה: אנחנו צריכים לעבור על התקנות ולוודא שאנחנו ערוכים לקיימן בשדה התעופה.

עופר מלכה: היום בצהריים מתקיים דיון עם כל הגורמים הרלוונטיים.

עופר מלכה: אנחנו עושים Prime Tuning לתקנות ואז נגיש אותן להצבעה טלפונית.

יעקב אשר: חברת הכנסת ענת כנפו, בבקשה.

ענת כנפו: אני רוצה להציע כאן הצעה כי אני מבינה שיש פה חברי כנסת שבאמת דואגים בפאתוס לאוכלוסייה שלהם, גם ליציאה וגם לכניסה.

ענת כנפו: אני חושבת שאנחנו צריכים פה, בוועדה, אדוני היושב-ראש, לדאוג לכל אזרחי ישראל.

יעקב אשר: לא, לא, אף אחד לא דואג לאזרחים שלו, תקשיבי.

ענת כנפו: ההצעה שלי היא לבדוק מול משרד החוץ, לי היה קשה מאוד להביא לכאן את הבן שלי מברזיל בתחילת הקורונה, עברנו דרך חתחתים ועשינו את זה לבד.

ענת כנפו: יש כנראה אוכלוסיות שיותר קשה להן לעשות זאת לבד ולפתור את הבעיות הלוגיסטיות.

ענת כנפו: אנחנו צריכים לדעתי לבדוק במשרד החוץ את כל הפניות, לפרסם מספר חדר מצב של משרד החוץ לכל מי שרוצה להגיע לארץ, למפות את המדינות ואת האזורים שמהם צריכים להגיע, ממש לערוך רשימה שמית.

ענת כנפו: על פי כל הנתונים הללו יש לקבוע את התקנות ואת הטיסות שתגענה מאותם האזורים.

ענת כנפו: כאן אנחנו מגששים באפלה, כל אחד מציג צרכים של קבוצה מסוימת.

יעקב אשר: יש אפליקציה.

ענת כנפו: אבל אני רואה ש - - -

יעקב אשר: ובאמצעות האפליקציה נכנס כל מי שמבקש בלי קשר למה הוא ומי הוא.

ענת כנפו: נכון, אבל אני רואה שיש דרישה מאוד גבוהה להגיע, ואני רואה שהדרישה לא - - -

יעקב אשר: הבעיה היא שמצמצמים מכסות, הם לא רוצים לפתוח את הכול.

ענת כנפו: בסדר, אבל אם אנחנו הולכים לשנות את התקנות ולהוסיף יעדים שיגיעו לארץ, בואו נעשה את זה על פי הדרישות, בואו נמפה.

ענת כנפו: השאלה היא אם זה יכסה את כל מי שצריך להגיע.

יעקב אשר: בסוף ההסתכלות הכוללת צריכה להיות, אותם אלה שאנחנו מקווים שבודקים אותם בוועדת החריגים לראות מי הכי חשוב, ולפי זה מנתבים את כמות המטוסים מכל יעד.

ענת כנפו: אבל לא עונים להם, אדוני היושב-ראש.

עופר מלכה: עונים לכולם.

עופר מלכה: הוועדה עונה לכולם.

עופר מלכה: אני יכול להגיד לך בתור מי שהתעסק בזה באופן אישי.

עופר מלכה: עכשיו ממונה על זה המשנה למנכ"ל המשרד, הוא מתעסק בזה, יש צוות שדן אך ורק בבקשות האלו ומאשר אותן.

ענת כנפו: הם פונים אליכם?

עופר מלכה: כמו שאמר היושב-ראש, יש מוקדים מרכזיים שמהם מגיעים.

ענת כנפו: הם פונים למשרד שלכם או שיש כאלו שפונים למשרד החוץ והבקשה לא מגיעה אל נקודת ההחלטה.

עופר מלכה: הוועדה היא ועדה מסודרת, גם ליוצאים וגם לנכנסים.

עופר מלכה: זה נוהל עד עכשיו על ידי המשרד לשיתוף פעולה אזורי, מהיום זה חוזר למשרד התחבורה.

עופר מלכה: בוועדה חברים נציגי משרד הבריאות, דוקטור אשי שלמון יכול לספר לכם חוויות מהוועדה.

עופר מלכה: נציג משרד החוץ, והמשנה למנכ"ל משרד התחבורה.

עופר מלכה: יש טופס באתר משרד התחבורה ובאתרי משרדים נוספים, יש שם את כל ההסבר המילולי מה צריך לעשות ואין מגישים את הטפסים.

עופר מלכה: הטפסים מוגשים באופן מקוון, מקבלים תשובה מקוונת תוך 24 שעות מזמן ההגשה בדרך כלל.

עופר מלכה: זה עובד, אנשים מקבלים תשובות.

עופר מלכה: יש כאלו שהתשובות לא מניחות את דעתם וזה בסדר, אבל מקבלים את התשובות.

עופר מלכה: נקבעה גם סמכות ערעור להחלטת הוועדה והכול עובד.

יעקב אשר: חבר הכנסת פינדרוס ואחריו עמית.

יצחק פינדרוס: אני רואה שזה חוזר על עצמו ואני רוצה להתחיל שוב עם מה שהתחלתי.

יצחק פינדרוס: קשה לי מאוד בדיון הזה משלוש סיבות: סיבה ראשונה היא שיושב-ראש הוועדה הוא חבר סיעה שלי.

יעקב אשר: יצחק, זה לא רלוונטי.

יצחק פינדרוס: אני אומר את זה בכנות, הייתי דורש שהתקנות לא יאושרו.

יצחק פינדרוס: אמר אמנון בצדק, הוא עושה את עבודתו נאמנה, הם עובדים שם 24 שעות ביממה בצורה מטורפת ומעוררת השתאות.

יצחק פינדרוס: יושב פה אשי שעושה עבודה מטורפת, אין לו יום ואין לו לילה.

יצחק פינדרוס: כל אלו עובדים היטב.

יעקב אשר: יש משהו פרקטי שאתה רוצה לומר?

יצחק פינדרוס: יעקב, שנייה.

יעקב אשר: אבל אני לא יכול לתת לוועדה שנייה לשמוע עשר פעמים.

יעקב אשר: אל תשבח אותם, תגיד מה הבעיות וננסה לפתור.

יעקב אשר: זה לא יכול להיות שיש פה שלושה חברי כנסת שאני לא יכול להגיע אליהם רק בגלל שאני מכבד אותך.

יעקב אשר: בוא נתקדם לעניין.

יצחק פינדרוס: תקשיב יעקב, אני יושב ומתאפק.

יצחק פינדרוס: תבדוק בפרוטוקול, דיברתי פחות מכל חברי הכנסת אז תפסיק עם זה.

יצחק פינדרוס: אני רוצה לומר לך שמבחן התוצאה הוא שזה מתנהל כמו מדינת עולם רביעי.

יצחק פינדרוס: אמר לך האיש של משרד הפנים שהוא בודק אנשים שהגיעו לטיסה שעוד לא טיפלו בבקשות שלהם עד עכשיו.

יצחק פינדרוס: נראה לך סביר שאנחנו אומרים ל-5,000 אזרחי ישראל לצור על שדות התעופה ואז יבדקו את הבקשות שלכם.

יצחק פינדרוס: זה נראה לך סביר?

יצחק פינדרוס: אני לא מבין איך לא עצרו את הדיון כשהוא אמר את זה.

יצחק פינדרוס: הוא אמר: איך אני בודק היום, אני בקשר ישיר עם חברות התעופה.

יצחק פינדרוס: מדינת ישראל בשבוע שעבר כשלא הכניסה את הזרים עשתה טיסה למטיילים בדובאי, לא לאנשים שנסעו לפגוש הורים, זה נראה לך סביר שהגבילו את זה ל-700 ואנחנו יושבים פה ודנים בכן ולא ואחר כך.

יצחק פינדרוס: אתה חושב שאבא לשבעה ילדים לא קודם למישהו שיצא לטייל בדובאי?

יצחק פינדרוס: הוא לא קודם?

יצחק פינדרוס: הביאו טיסה מדובאי בשבוע שעבר כשהוועדה עוד לא פתחה בקשות.

יצחק פינדרוס: יושבים פה נציגים ומאשימים את משרד החוץ, עכשיו אומר אמנון שהוא פותח בקשות של זרים.

יצחק פינדרוס: אתה לא יודע לפי איזה סדר עדיפויות, לפי מה, מי קובע.

יעקב אשר: אמנון שמואלי - - -

יצחק פינדרוס: מה אתה רוצה מאמנון?

יצחק פינדרוס: זה עוד הפעם - - -

יעקב אשר: תגיד לי, אתה מוכן לתת לי לנהל את הדיון?

יעקב אשר: אדוני היועץ המשפטי, אני יכול לתת לפינדרוס לנהל את הדיון הזה?

יעקב אשר: אז השמיים ייפתחו לכולם.

אחמד טיבי: אני מבקש התייעצות סיעתית ליהדות התורה.

יעקב אשר: בדיוק.

יעקב אשר: אחמד, איפה היית?

יעקב אשר: אמנון, סיפרת בהתחלה שאתם נותנים תשובות לאלה שמבקשים את כרטיסי הטיסה.

יעקב אשר: אני לא הבנתי, הבהר בבקשה את הנקודה שדיבר עליה חבר הכנסת פינדרוס כי אני רוצה להבין זאת.

אמנון שמואלי: הוועדה המדוברת עברה מספר גלגולים.

אמנון שמואלי: היא הייתה בכמה משרדים.

יעקב אשר: את זה אנחנו יודעים, הלאה.

אמנון שמואלי: אנחנו נכנסנו למשחק רק בשבוע שעבר, נכנסנו עם היסטוריה שאני לא יודע איפה היא.

אמנון שמואלי: אנחנו סידרנו טופס מקוון כמו שקבעתם בתקנות.

אמנון שמואלי: דאגנו שיהיה טופס מקוון ושהבקשות תגענה אלינו.

אמנון שמואלי: היום כל אדם שמגיש בקשה זה מגיע אלינו, אנחנו נותנים מענה בטווח הזמן המידי.

אמנון שמואלי: יש צוות שעובד על הבקשות הישנות שזה מאוד קשה לעבוד עליהן כי זה היה בצורה של מיילים.

יעקב אשר: את זה אנחנו מכירים, בזבזנו על זה הרבה זמן בסוף השבוע שעבר.

יעקב אשר: נאמר פה מקודם שכביכול רק מי שמגיע לשדה התעופה מקבל תשובה ואז זה גורם לכך שאנשים צרים על נמלי התעופה.

יעקב אשר: אני מבקש את תשבותך בעניין.

אמנון שמואלי: על מנת לא להשאיר אנשים שלנו בחו"ל, יש לנו קו חם שאנחנו מפעילים מול חברות התעופה.

אמנון שמואלי: ברגע שהם פותחים צ'ק אין, כל שאלה, כל בקשה, אני יכול להגיד שאדם שאומר שהוא מגיע להלוויה אני בודק את זה באון-ליין על מנת שהוא יוכל להגיע בזמן.

אמנון שמואלי: יש לנו ציר נוסף ומהיר, כל הבקשות של ניתוחים מצילי חיים, יש קו נוסף של משרד החוץ שהם מקבלים תשובה במקום.

אמנון שמואלי: אני יכול להגיד שאנחנו עושים את כל המאמצים לענות על כל הבקשות בצורה המהירה ביותר.

אמנון שמואלי: לכן, איננו דנים כלל בזרים שעוזבים את הארץ.

אמנון שמואלי: כל זר שרוצה לעזוב עולה על מטוס ללא עיכוב.

אמנון שמואלי: הוא לא יכול לחזור, הוא עוזב את הארץ ואנחנו לא מהווים חסם לגביו.

אמנון שמואלי: בנכנסים, אני מסביר, הבקשה האחרונה שנמצאת אצלי היא מאתמול קרוב לחצות.

אמנון שמואלי: חברים, מה אתם מצפים מאיתנו?

אמנון שמואלי: אתמול טיפלתי ב-5,000 בקשות.

אמנון שמואלי: יש גם גבול יכולת לאנשים.

אמנון שמואלי: אנחנו עובדים 24/7 כדי לעמוד בעומס.

יעקב אשר: עמית הלוי, בבקשה.

עופר מלכה: זה מה שקורה.

עמית הלוי: אדם הגיש בקשה אז היא תתקבל אוטומטית חוץ מאשר המספר שנקבע לבקשות הומניטריות.

עמית הלוי: לקבוע מראש, להכניס באופן כרונולוגי.

עמית הלוי: כל השש קטגוריות המרכזיות, ניתן לכל אחד 250 ביום, אם אני מבין שהולכים על 2,000 ביום ואז אין בעיה של הסטודנטים של אוסאמה וכולי.

עמית הלוי: כל זה להוציא בעיות הומניטריות כמו הלוויות.

שלמון: זה מה שקורה כעת.

שלמון: בגלל הפתיחה ההדרגתית, אין מצב שצובאים מאות אנשים ואין מקום על הטיסות, זו לא הבעיה.

שלמון: הבעיה היא לקבל תשובות וזה די סידר את זה.

שלמון: אני מניח - - -

עמית הלוי: - - - חיוניים בוועדה.

שלמון: חיוניים עולים.

שלמון: אני לא מכיר מקרה שמישהו פספס הלוויה כי הוא לא קיבל מענה.

יעקב אשר: בשבוע שעבר זה קרה.

שלמון: לא הייתי רוצה שזה יקרה, אם זה קרה אז אסור שדברים כאלו יהיו.

שלמון: איני מכיר מקרה של חולה שזקוק לטיפול רפואי דחוף ולא אושר לו להגיע.

שלמון: בכל זאת, יש - - - אנשים - - - כמו שאתה אומר.

שלמון: אני מקווה שעכשיו, עם הסדר שמשרד התחבורה יכניס לוועדות המענה יהיה מהיר יותר - - -

עמית הלוי: אשי, מה שאני אומר זה שלא צריך דיונים בוועדה.

עמית הלוי: אם זה אוטומטי, יש שש קטגוריות שהן אוטומטיות ועל פי סדר כרונולוגי.

שלמון: - - - עוסקת בתיעדוף.

עמית הלוי: אבל למה שיהיה תיעדוף - - -

שלמון: אנחנו פוסחים על שני הסעיפים.

שלמון: אי-אפשר להכניס 2,000 אנשים ביום ולחשוב שבפרויקט המלוניות נוכל להמשיך.

שלמון: יש פה מחירים ויש פה איזונים.

יעקב אשר: זה פקק נוסף שמתהווה.

עמית הלוי: אז על זה רציתי לשאול.

עמית הלוי: בעצם הוויסות, כל הסיפור פה הוא החסם של המלוניות.

שלמון: נכון.

עמית הלוי: והמעבר מ-600 ל-2,000 הוא מעבר שהמלוניות ערוכות אליו?

שלמון: זה מעבר שאני לא רואה אותו אפשרי ברמת המשך פרויקט המלוניות.

שלמון: - - - ברשות המנכ"ל שלנו יחד עם השותפים שלנו במשרד הביטחון, המשטרה וגופים אחרים על מנת להבין איך עושים את זה.

שלמון: אני אומר שוב שזה לא דבר שהולך להיות.

שלמון: אם הממשלה תעמוד על דעתה שכדי למנוע כניסה של הווריאנטים יש להמשיך בפרויקט המלוניות, אני לא רואה מצב שנוכל להמשיך להעלות 2,000 איש ביום.

עופר מלכה: אני רוצה להסביר את הפרקטיקה בהמשך לדברי חבר הכנסת הלוי: אנחנו ניסינו כל מיני מתווים כדי לבחון איך מתפעלים את שדה התעופה תוך כדי שמירה על איזון בין בריאות העם ופתיחת הגעה בצורה מסודרת.

עופר מלכה: מצאנו שאחד מצווארי הבקבוק זו אותה הוועדה שיכולה לשחרר מהצורך לשהות במלונית.

עופר מלכה: אני אתן את הנתונים: ברגע שאנשים יורדים מהמטוס, בערך שליש יכולים לנסוע לביתם כי הם מתחסנים או מחלימים או כאלו שעומדים בקריטריונים של שחרור לבית: ילדים קטנים, אנשים מבוגרים וכן הלאה.

עופר מלכה: שני שליש צריכים לגשת למלונית על פי התקנות.

עופר מלכה: כל השני שליש הללו דורשים לעמוד בפני ועדת שחרור מהמלונית.

עופר מלכה: בסופו של תהליך, מתוך השני שליש, שליש מגיע למלונית ועוד שליש הולך הביתה.

עופר מלכה: בסך הכול שני שלישים מבאי הטיסה משתחררים לביתם ושליש מגיע למלוניות.

עופר מלכה: כדי לעמוד בתפעול השדה בצורה שלא ייווצרו תורים וצפיפות ריווחנו ומצאנו שטיפול במטוס לוקח לנו בסביבות שעתיים וחצי כי שני שליש מהנוסעים רוצים לעמוד בפני ועדת השחרור, כאמור.

עופר מלכה: בנינו לוח טיסות כזה שמנחית מטוסים במרווחים שמאפשרים לטפל בנושאים בצורה בטוחה, בריאותית ולתת את המענה.

עופר מלכה: היום, כדי להגדיל את הכמויות, מה שאנחנו נעשה זה שהנוסעים שצריכים לפגוש את ועדת החריגים, שני שליש, ייסעו ישר למלונית ושם יפגשו את ועדת החריגים שתשחרר אותם או תשאיר אותם.

עופר מלכה: על ידי כך אנחנו יכולים להנחית יותר מטוסים בפרק זמן של יממה.

עופר מלכה: לאט לאט, בצורה מדורגת, לא בבת-אחת נקפוץ ל-2,000.

עופר מלכה: נעבוד בצורה מדורגת, אנחנו גם צריכים לשנות את השיטה ולצרף טיסות גם מחברות שאינן ישראליות.

עופר מלכה: יש לנו הסכמי שמיים פתוחים והמדינות שמולן אנחנו עובדים מתחילות לדרוש את ההדדיות הזו.

עופר מלכה: הראשונים היו האמריקאית.

עופר מלכה: לכן אנחנו משנים את שיטה כפי שהסביר יואל ואנחנו נידרש לשיטה אחרת שלא רק חברות ישראליות יטוסו.

עופר מלכה: מאידך, לא מדובר בשמיים פתוחים לחלוטין, אנחנו נשלוט על כמות המטוסים ועל זהות יעדי ההגעה.

עופר מלכה: על ידי כך אנחנו נכניס ונוציא יותר אנשים תוך שמירה על התו הכחול של שדה התעופה כפי שאנחנו מונחים על ידי משרד הבריאות.

עמית הלוי: אשי, אתה חושש מכניסת וריאנטים, אדם נכנס ועשה בדיקה, הוא התגלה נקי.

עמית הלוי: הוא הולך למלונית - - -

עופר מלכה: לא, לפני שהוא הולך למלונית הוא עושה עוד בדיקה.

עמית הלוי: עוד יותר.

עמית הלוי: כמה מידע יש לכם על אנשים שהיו במלונית או בבידוד ביתי שיצאו חולים?

שלמון: כ-60% מהאנשים שהביאו את הנגיף איתם מחו"ל יימצאו חיוביים באחת משתי הבדיקות הראשונות, 40% הנותרים יימצאו במהלך כל 10 הימים שלאחר מכן.

עמית הלוי: במהלך הבידוד?

שלמון: כן.

שלמון: גם ביום התשיעי, כשאנחנו עורכים את הבדיקה הראשונה כדי לשחרר את האדם, עדיין לא מגיעים למאת האחוזים.

שלמון: במשחק הסיכונים הזה - - -

עמית הלוי: 40% התגלו?

שלמון: 40% מהאנשים בארץ במלוניות או בבידוד ביתי שהגיעו עם הנגיף מחו"ל, הנגיף נמצא מאוחר יותר - - -

עמית הלוי: אבל כמה יש כאלו בסך הכול?

שלמון: מאות רבות.

יעקב אשר: אשי, זה היה כשלא הייתה הבדיקה המוקדמת.

יעקב אשר: זה נתון שהיה לנו אז וזה היה בעיצומו של הווריאנט הבריטי, ממש בעיצומו, וגם לא כאלו שעבר טווח זמן כזה, פה הוא עושה את זה 72 שעות לפני הטיסה, הוא עושה את זה מיד אחרי הטיסה והוא - - - במלונית.

שלמון: יש לזכור שאדם שנמצא 72 שעות לפני טיסה בכלל לא נמצא במשחק כי הוא לא אמור לעלות לטיסה.

שלמון: הוא לא מצטרף בכלל למספרים.

עמית הלוי: מי שנמצא נקי והכנסת אותו, עשית לו עוד בדיקה אחר כך והוא נקי, כמה נמצאו כאלו באחוזים.

שלמון: אחוזים ניכרים ביותר.

עמית הלוי: אחוזים ניכרים ביותר שנמצאו חולים רק בבדיקה השלישית.

שלמון: חולים בבדיקה שהייתה לאחר מספר ימים.

שלמון: מדובר בבדיקה שנייה, אני חושב שהנתונים עלו.

שלמון: אני יודע גם שבעבר משרד הבריאות הציב נתונים עוד יותר קיצוניים.

שלמון: מדובר בעשרות אחוזים.

גור בליי: אני חושב שיש אי-הבנה.

גור בליי: דוקטור שלמון אומר "עשרות אחוזים" והוא מתכוון לכך שמדובר בעשרות אחוזים מתוך כלל החולים, הוא לא אומר שזה מתוך כלל המגיעים.

עמית הלוי: לא, מתוך המגיעים.

יעקב אשר: לא, לא.

שלמון: - - -

עמית הלוי: - - -

גור בליי: אתם לא מדברים על אותו דבר.

שלמון: בממוצע אנחנו מדברים על כ-2%–4% מהחוזרים, תלוי באיזה שבוע.

שלמון: כ-60% מהם יכולים להימצא על ידי הבדיקות הראשונות.

שלמון: 40% הנותרים יימצאו בהמשך.

עמית הלוי: בסך הכול 2%–4%.

שלמון: זה עדיין הרבה מאוד.

יעקב אשר: תהילה פרידמן, בבקשה.

עמית הלוי: עופר, יש לך תשובה?

עמית הלוי: האם רשימות ההמתנה אתם מתייחסים אליהם או שאנשים צריכים להתחיל מהתחלה שלא בצדק.

תהלה פרידמן: ממש מצבים מטורפים.

תהלה פרידמן: הם פתחו עוד פעם הרשמה לטיסות חילוץ וקנו את זה בעיקר סוכני נסיעות.

עמית הלוי: השאלה ברורה.

עמית הלוי: יש רשימות המתנה וצריך להתייחס אליהן.

עמית הלוי: עופר, מה תשובתך?

עופר מלכה: לא הקשבתי לשאלה.

עמית הלוי: היא אומרת שאנשים נרשמו לטיסת חילוץ של אל-על, אמרו להם שהם ברשימת המתנה, אחר כך יצאה טיסה נוספת ולא התייחסו לרשימת ההמתנה.

תהלה פרידמן: אני מדברת על אנשים שיושבים במלון, משלמים כסף, הם השכירו כבר את הבית והם מנסים לחזור ארצה.

תהלה פרידמן: אל על עושה עליהם רווחים כי היא מוכרת עוד פעם את הכרטיס.

עופר מלכה: אל-על לא עושה רווחים מכיוון שהטיסות שאנחנו מפעילים הן טיסות במחיר מפוקח.

תהלה פרידמן: אבל היא עושה רווחים במובן הזה שאנשים שכבר קנו כרטיס ועכשיו הם ברשימת ההמתנה - - -

עופר מלכה: אז זה עניין מסחרי שלהם מול חברת התעופה, אין סיבה שהם יקנו שני כרטיסים.

עופר מלכה: אני אבדוק את זה עם אל-על.

תהלה פרידמן: אל מי פונים במקרים כאלה?

עופר מלכה: אני מוכן תוך כדי הדיון לפנות ל אל-על ולברר.

עמית הלוי: כן, בבקשה.

רות וסרמן לנדה: אני מקשיבה לדיון, פנו אלי הרבה מאוד אזרחים ערבים וגם אזרחים מהמרחב הפוסט-סובייטי.

רות וסרמן לנדה: אני ביקשתי בפעם שעברה לקבל את הלינק לוועדת החריגים שהיום עברה שוב לרשות משרד התחבורה וקודם הייתה ברשות המשרד לשיתוף פעולה אזורי.

רות וסרמן לנדה: אני חייבת להגיד למען ההגינות שכל מי שפנה אלי ממאות האנשים הללו קיבל מענה מהיר מאוד.

רות וסרמן לנדה: הלינק עבד, ואני מתייחסת לתיאור של חבר הכנסת פינדרוס לפיר הלינק לא עבד כשהוא היה במשרד האנרגיה.

רות וסרמן לנדה: ביקשתי לקבל את הלינק, בדקתי שהוא עובד והוא אכן עבד.

רות וסרמן לנדה: אני מדברת איתכם על מאות אנשים שיש לי טבלאות אקסל מסודרות שלהם.

רות וסרמן לנדה: האנשים הללו קיבלו מענה מהיר מאוד.

רות וסרמן לנדה: ביקשתי גם דוח השוואתי למדינות אחרות מבחינת ההיערכות.

רות וסרמן לנדה: חברים, צריך להגיד בהגינות וביושר שלמרות שיש יוצאים מן הכלל אנחנו במצב טוב יחסית למצב קשה שמעמיד את כל המערכת בלחצים מטורפים, בהשוואה למדינות אחרות ובהתחשב בזה שאנחנו מסתכלים על היערכות של מדינות, אני מדברת בעולם המערבי – המצב שלנו הוא טוב.

רות וסרמן לנדה: איפה אני רואה בעיה?

רות וסרמן לנדה: קודם כל, נאמר פה שעוד פעם הנושא עבר למשרד התחבורה.

רות וסרמן לנדה: אני אשמח, מי שזה לא יהיה, ששוב פעם תעבירו את הלינק לכל חברי הוועדה כדי שנוודא שהלינק הזה עובד, כדי שנוכל לתת מענה לאנשים שפונים כי שוב פעם זה עבר למשרד התחבורה.

רות וסרמן לנדה: אני רואה שאחת הבעיות המרכזיות היא לאו דווקא בתפקוד כי יש כאן היערכות מחדש.

רות וסרמן לנדה: אני בקשר עם מנכ"ל משרד התחבורה ואני בקשר עם אשי ועוד גורמים במשרד החוץ שמטפל באופן שוטף בישראלים במצוקה.

רות וסרמן לנדה: שוב, זה לא אומר שאין אנשים שנופלים בין הכיסאות, אבל יש טיפול נקודתי.

רות וסרמן לנדה: מה חסר?

רות וסרמן לנדה: חסרה הסברה.

רות וסרמן לנדה: אנשים לא מבינים כי התקנות משתנות תדיר.

רות וסרמן לנדה: אם נעמיד מרגיען לאומי שיסביר לציבור מה רוצים ממנו, מה הלינק לפניות שכן ניתן מענה.

רות וסרמן לנדה: עופר הסביר עכשיו שיש היגיון בדברים.

רות וסרמן לנדה: מפנים מקום לטיסות נוספות כי אנשים מתחרפנים כשאין טיסות שמביאות אותם, אפשר להבין את זה.

רות וסרמן לנדה: ברגע שהם ישמעו שמנסים לפנות ישירות למלוניות ושם לערוך להם בדיקות כדי לפנות מקום לעוד טיסות, צריך להסביר את זה לציבור, הציבור לא יודע.

רות וסרמן לנדה: פה יש לקונה מאוד מבקשת שניערך להסברה המתאימה.

עמית הלוי: תודה רבה.

עמית הלוי: אשי, כמה בקשות כניסה קיימות היום, אתה יודע להגיד?

שלמון: כ-1,000 בקשות.

עמית הלוי: 1,000 בקשות ביום, אז זה ימוצה בשלב מסוים.

שלמון: זה ימוצה ונראה מה יגיע וכמה באמת צריך.

שלמון: אני מניח שככל שיהיה יותר מצאי תהיינה יותר בקשות.

שלמון: היום אנשים יודעים שזה קשה.

שלמון: יש עשרות אלפי ישראלים בחוץ לארץ, ככל שנקרב למועד הבחירות יותר ישראלים ירצו לחזור, הן בגלל הבחירות והן בגלל פסח שבסמוך להן.

שלמון: כרגע התקנה מוגבלת בזמן.

עמית הלוי: להערכתכם זה אירוע של כ-60,000 אנשים בסך הכול?

שלמון: תלוי לכמה זמן הוא מתמשך.

שלמון: אם כל התקנות הללו יפקעו עד תחילת מרץ זה משהו אחד, אם המצב יימשך מעבר לזה אז זה אירוע בסדר גודל שונה.

עמית הלוי: אז אני מציע לקחת את זה בחשבון גם בדיון על ההיערכות.

שלמון: זה ברור.

שלמון: לא התייחסו לנקודה הזו, צריך גם לשמוע את משרד הביטחון.

שלמון: אנחנו מדברים על אירוע בעלויות אדירות, איני בטוח שכולם מבינים את סדר הגודל.

שלמון: תכפילו במכפלה 600 שקלים לאדם ליום פר מספר אירועים זה עשרות רבות של מיליונים.

שלמון: מאוד קשה לנהל את האירוע הזה.

עמית הלוי: יש לנו נציג של משרד הביטחון?

עמית הלוי: לא.

עמית הלוי: אם אנחנו כבר נערכים, לא נערכים - - - למרות שמדובר פה על שליש שהולכים למלוניות לפי הסטטיסטיקה שהציג פה עופר מלכה.

עמית הלוי: מדובר פה על שליש בפועל.

שלמון: שני שליש שהולכים ועוד שליש שמשתחררים.

עמית הלוי: - - - מראש אבל, לא נכנסים למלוניות.

עמית הלוי: שליש הולכים הביתה מראש, ועוד מהשני שליש שנשארים - - -

שלמון: לא, השליש האחר, רק שחור לבן הולך הביתה בהתחלה.

שלמון: רובם ישוחררו במלוניות.

גור בליי: כשאתה אומר "1,000 ביום" זה 1,000 פניות ל - - - שנכנסים, יוצאים, זרים – הכול ביחד?

שלמון: זה מספר מאוד גס.

גור בליי: אבל להכול ביחד?

שלמון: כל מי שנכנס.

גור בליי: זרים וישראלים כאחד.

שלמון: כן, הרוב הגדול הם ישראלים.

שלמון: יש קבוצה לא מבוטלת של זרים שהוזכרה פה.

שלמון: יש הרבה מאוד זרים שלא מטופלים דרך הוועדה הזו, בין אם זה מומחים ובין אם זה ספורטאים.

שלמון: ספורטאים לא מתחרים אל אותה מכסת טיסות.

גור בליי: והיוצאים זה במספרים קטנים הרבה יותר.

שלמון: כן.

גור בליי: אז למה קודם הוזכר המספר 5,000 ביום?

שלמון: המספרים משתנים, אני חושב שכרגע זה מתייצב כרגע על 1,000 בקשות לנכנסים.

עופר מלכה: אני בדקתי עם אל-על את הנושא שהעלתה חברת הכנסת פרידמן.

עופר מלכה: אל-על מכבדת כרטיסים שנקנו ב אל-על ואפשר להשתמש בהם בטיסות חילוץ.

עופר מלכה: זה מופיע באתר החברה וזו הנחייה שהם נתנו לכל סוכני הנסיעות.

עופר מלכה: אם אדם קנה כרטיס הלוך חזור והחזור שלו בוטל כי השמיים נסגרו, הוא יוכל להשתמש בכרטיס החזור לטיסת החילוץ.

עופר מלכה: מה שיכול היה להיות זה שאדם קנה כרטיס טיסה בחברה אחרת ו אל-על מבקשת שיקנה כרטיס ב אל-על ולא באותה חברה זרה.

עופר מלכה: אגב, כשנתחיל את הטיסות שבהן ישתתפו כל חברות התעופה האחרות שרוצות לטוס לארץ, אז יוכלו להשתמש באותם הכרטיסים אם הם נרכסו מאותה רשימת חברות שיטוסו ארצה.

עופר מלכה: למקרה אל-על, חד-וחלק, זה לא כפי שתואר בוועדה.

עמית הלוי: יש עוד כמה הערות של חברי כנסת, אבקש שתנסו להשיג בינתיים את נציג משרד הביטחון, זה חשוב לראות שהממשלה נערכת למספר הגדול של החודש הקרוב, אם מדובר על פוטנציאל של עשרות אלפי בקשות כניסה.

עמית הלוי: חבר הכנסת אחמד טיבי, בבקשה.

אחמד טיבי: תודה רבה, אמרנו כבר בדיון הקודם שההחלטה של מדינה למנוע חזרה של אזרחים ותושבים לתוך גבולות המדינה היא פגיעה בחוק-יסוד.

אחמד טיבי: יותר מ-20,000 בקשות, כנראה שיש הרבה אזרחים בחו"ל וחלקם לא יכולים לחזור, חלקם נמצאים בשדות תעופה ללא כסף ובתנאים תת-אנושיים.

אחמד טיבי: חלקם הפסידו חזרה לעסקים וללימודים, זו פגיעה קשה.

אחמד טיבי: אנחנו עקבנו באופן יומי אחרי הנושאים האלה.

אחמד טיבי: חבריי לרשימה המשותפת ואנוכי קיבלנו מאות פניות.

אחמד טיבי: היינו בקשר עם וועדת החריגים שהחליפה בעלים פעם אחר פעם.

אחמד טיבי: חלק מאלה שנתקעו בשדה התעופה בטורקיה עברו לפרנקפורט ולקייב אבל יש כאלה שעדיין לא מצאו פתרון.

אחמד טיבי: בירדן יש סטודנטים שרוצים לחזור היום המעבר ייפתח ליומיים בשבוע במשך שעתיים כל פעם, אני רוצה לשאול למה רק שעתיים ולמה רק יומיים ולמה רק 50 בכל פעם.

שלמון: בדקתי.

שלמון: הייתה בעיה פרטנית שם.

שלמון: זה לא קשור חלילה לזה שהוא ערבי.

שלמון: הייתה בעיה עם תעודת המחלים שלו, אני לא אכנס לזה מפאת צנעת הפרט.

שלמון: אנחנו ביקשנו ממנו לעשות בדיקה נוספת כדי לשחרר אותו ואני מבין שזה סודר.

אחמד טיבי: בסוף מרוב כעס ותסכול הוא אומר שזה יחס מפלה.

שלמון: הייתה צריכה להיות שם בדיקה סרולוגית.

שלמון: אם את רוצה נדבר על הפרטים בארבע עיניים.

שלמון: זה בטח לא הפליה.

שלמון: יכול לספר לך הרב פינדרוס מכמה אנשים במגזר החרדי ביקשתי בדיקה סרולוגית.

אחמד טיבי: הוא משווה את עצמו לשחקנים אחרים, זו קבוצת הביקורת הנדונה.

שלמון: שם היה עניין נקודתי שגיליתי בדיעבד, זה עלה במהלך הבדיקה שלו ולכן ביקשנו את אותה בדיקה סרולוגית.

שלמון: הייתה בעיה עם תעודת המחלים שלו.

שלמון: לגבי שחקנים אחרים, יש מתווה מקל, הם צריכים להיות בבידוד.

שלמון: גם אלה שיוצאים לבידוד מטעם הקבוצות צריכים להיות בבידוד.

אחמד טיבי: אני מקבל תלונות מאזרחים יהודים וערבים כאחד, אנשים זועקים לעזרה, החיים שלהם קורסים.

אחמד טיבי: לא מספיק משבר הקורונה, גם משאירים אותה בחוץ לארץ.

אחמד טיבי: לפעמים המשפחה מפוצלת, בלתי-אפשרי להשאיר את האנשים במצב כזה.

אחמד טיבי: אני דורש פתרון, לפתוח יותר את מעבר ירדן יותר, להגדיל את ה-50, למה 50?

אחמד טיבי: אפשר להכפיל ולשלש את המספרים גם כדי שאנשים שרוצים להיכנס או לצאת במגבלות ההוראות ושמירה עליהן, אני בעד לשמור על המגבלות ולקיים אותן.

עמית הלוי: רק תשובה של אשי לגבי הוויסות במעבר היבשתי.

שלמון: נכון.

אחמד טיבי: כל אזרח יכול לצאת ולחזור מהיכן שהוא רוצה.

שלמון: נכון.

שלמון: אנחנו חשבנו שעדיף לסגור לחלוטין את המעברים היבשתיים.

שלמון: ולווסת את כל הכניסות מנתב"ג, רק בדרך הזו אפשר להבטיח את הבדיקות ואת העברת השבים למלוניות, לכן יצא הצו שסגר את המעברים היבשתיים.

שלמון: מאחר שאתה ואחרים ביקשתם שנפתח את המעברים עבור סטודנטים ואנשי עסקים שנמצאים בירדן, יצרנו פתרון מיוחד עבור אותה הקבוצה.

שלמון: אין בכוונתנו לאפשר למעבר היבשתי להיות מעקף שממנו יכול מי שלא קיבל אישור כניסה בנתב"ג להיכנס.

שלמון: כך גם לגבי התווך הימי, ברגע שנראה שזה הופך להיות בעיה אז נסגור את האופציה.

שלמון: בכל זאת, לאור עניין הסטודנטים ואנשי העסקים שיצאו מישראל לירדן וצריכים לחזור בחזרה, אפשרנו להיכנס פעמיים בשבוע.

שלמון: המספרים נגזרו מהיכולת להוציא אוטובוסים ולהתארגן בהתאם, זאת בניגוד לנתב"ג שם אנחנו יודעים בדיוק כמה עלו על כל טיסה מראש.

שלמון: הייתה בקשה שלי לבדוק אופציה להירשם מראש למעבר וזה לא כל כך צלח.

שלמון: נראה איך זה עובד היום ונשפר את שטעון שיפור.

גור בליי: אם ממילא ישנה חובת בדיקה בכניסה במעבר, ובנוסף ישנה דרישת בדיקה שלילית 72 שעות קודם, במה זה נבדל מהמעבר האווירי?

שלמון: אין לנו שליטה כמה באים ואיך לפנות אותם.

שלמון: אין בדיקות במעבר, כרגע גייסנו את פיקוד העורף שיגיעו פעמיים בשבוע למעבר השייח חוסיין ויפתחו תחנת דיגום במקום לטובת מי שיגיע היום וביום חמישי.

שלמון: אין לנו אפשרות לעשות זאת בכל שעות היממה.

גור בליי: כי זה פחות מבוקר, בניגוד למטוסים שאתה יכול לפקח גם על שעות ההגעה המדויקות.

שלמון: במטוסים אני יודע לכוון את השעה המדויקת.

יעקב אשר: אני רוצה להזכיר, היינו בחדר הזה לפני שבוע ודנו בנושא המעבר היבשתי.

יעקב אשר: אני יכול להסכים עם העיקרון שמי שמגיע למעברי הגבול בגלל שהוא נמצא במדינות, כמו סטודנטים, אז צריך לעזור לו.

יעקב אשר: אני מבין שיש פתיחה פעמיים בשבוע.

יעקב אשר: נציגי הממשלה אמרו בהתחלה, כשהייתה טיסה רק מפרנקפורט, אני מבין שראש הממשלה לא רצה שהמעבר הזה יהפוך להיות מעבר שעוקף מקומות אחרים.

יעקב אשר: שזה לא, הם לא יודעים לוגיסטית גם להתארגן על זה.

יעקב אשר: המעבר שם צריך להיות לאותם האנשים שיצאו ללימודים בירדן.

יעקב אשר: אני מקבל את הצורך באיזון ואני חושב שזה נכון.

יעקב אשר: אשי, ככל שאתה חוסם את הסיבוב הכלל-עולמי צריך להיות עם אצבע על הדופק על אלו שבאים מירדן.

יעקב אשר: חברת הכנסת אימאן ח'טיב יאסין, בבקשה.

אימאן ח'טיב יאסין: צהריים טובים, כבודו, שלום לכל החברים.

אימאן ח'טיב יאסין: אכן, ימים קשים עוברים על כולנו, במיוחד אני יכולה להצביע על הסטודנטים בחברה הערבית.

אימאן ח'טיב יאסין: יש מאות פניות של סטודנטים תקועים וזה מחייב אותנו לכמה נקודות עיקריות שצריך לשים אליהם לב.

אימאן ח'טיב יאסין: דוקטור אשי, אני שמעתי את הדברים שלך ואני חולקת על מה שאתה אומר בנושא של ההתארגנות.

אימאן ח'טיב יאסין: גם מעבר היבשתי אפשר לפקח ולבקר.

אימאן ח'טיב יאסין: העוברים במעבר זה נרשמים דרך הלינק של ועדת החריגים כמו כל מי שנכנס לארץ.

אימאן ח'טיב יאסין: יכולים להגיד שעד לשעה מסוימת ויום מסוים מי שנרשם מקבל אישור.

אימאן ח'טיב יאסין: נכון שאין אפשרות לבדיקת מעבדה במעבר שייח' חוסיין אבל כולם הולכים למלונית לבידוד החל מה-16 לחודש.

אימאן ח'טיב יאסין: בינתיים, מי שעונה על הקריטריונים – מחלים או בעל תעודת מתחסן – אז זה לא בעיה לגבי הבדיקה.

אימאן ח'טיב יאסין: הדבר השני, אני גם פניתי אליך ולא קיבלתי את התשובה לגבי מקרים הומניטריים של זקנים בני 80 שתקועים שם שבועות ויצאו גם בגלל מקרה הומניטרי ולא יכלו לחזור.

אימאן ח'טיב יאסין: ברוך השם המעבר נפתח היום משעה 10:00, למרות שחלק קיבלו אישורים עדיין יש תקלות.

שלמון: בדיוק על פי בקשתך פעלנו לפתוח את המעבר היום וביום חמישי.

אימאן ח'טיב יאסין: המון תודות, אני מאוד מעריכה.

אימאן ח'טיב יאסין: אני חושבת שמן הראוי שאם אנחנו פותחים את זה יומיים בשבוע שנאריך את שעות המעבר אל מעבר לשעתיים בלבד בכל פעם.

אימאן ח'טיב יאסין: אם כבר יש את כל ההתארגנות והאנשים הגיעו למעבר אז שניתן ארבע שעות ואנשים יוכלו לעבור כמו שצריך.

יעקב אשר: משרד התחבורה, אם יש נציג, יש באמת רף של המחירים?

אימאן ח'טיב יאסין: נאמר שזה בפיקוח אבל אנחנו מתרשמים שזה לא כך.

אימאן ח'טיב יאסין: הדבר השלישי שאני רוצה לדבר עליו הוא ועדת החריגים לאזרחים שבים.

אימאן ח'טיב יאסין: הרבה פעמים אנחנו נתקלים במקרים של אנשים שלא מקבלים את אישור הוועדה.

אימאן ח'טיב יאסין: הם קנו כרטיס והם לא יודעים בדיוק מה הפרוצדורה, הם הגיעו לשדה תעופה וחשבו שאישור העלייה למטוס הוא אישור כניסה לארץ ואז לא מעלים אותם.

אימאן ח'טיב יאסין: מה הסיפור שבכל טיסה יהיה נציג אחד של הוועדה שיעביר לאנשים, בסך הכול אנחנו מדברים על אזרחים שלנו, לא מדברים על אנשים שבאים לנפוש.

אימאן ח'טיב יאסין: אני יכולה להבין את כל המורכבות בסיפור של החזרה מחו"ל.

אימאן ח'טיב יאסין: אבל אזרחים ישראלים יש להם זכות לחזור ארצה.

אימאן ח'טיב יאסין: עד שטיסה יוצאת לא מאפשרים שהיא תחזיר אזרחים וזה לא יכול להיות.

אימאן ח'טיב יאסין: אנשים תקועים שם שבועות ואין להם כסף ואוכל, גם מזג האוויר עכשיו במזרח אירופה ותורכיה הוא בלתי-נסבל.

אימאן ח'טיב יאסין: אני חושבת שהעניין מאוד מורכב אבל עדיין מאמינה שאפשר לטפל בו.

אימאן ח'טיב יאסין: אני יכולה להגיד שאני פונה לוועדת החריגים ומקבלת תשובות קונקרטיות לגבי אותם האנשים אבל אני יודעת שהם כורעים תחת הלחץ.

אימאן ח'טיב יאסין: שאלו כאן על מספר הבקשות, לפני שלושה ימים זה עמד על 36,000 בקשות.

אימאן ח'טיב יאסין: תתארו לעצמכם כמה כוח אדם צריך להכניס לשם.

אימאן ח'טיב יאסין: צריך לתת לכוח אדם ולהגביר אותו.

עמית הלוי: אני חושב שכדאי לתת לנו נתונים.

יעקב אשר: ביקשתי את הנתונים.

יעקב אשר: נציגי משרד התחבורה, אתם רוצים לענות לשאלות?

יואל פלדשו: אני מוכן לענות, אלא אם כן אתם רוצים שמנכ"ל משרד התחבורה יתייחס.

יעקב אשר: המנכ"ל איתנו?

יעקב אשר: אז אתה תהיה נציג משרד התחבורה.

יואל פלדשו: נחלק את זה לשניים.

יואל פלדשו: לטיסות שיצאו למכרז יש מחירים מפוקחים וקבועים, מדובר ב-300 דולר לפרנקפורט ו-600 דולר לארצות הברית.

יואל פלדשו: המחיר הוא לצד אחד.

יואל פלדשו: כל הטיסות האחרות זה טיסות של קבוצות שהתארגנו.

יואל פלדשו: חברת התעופה לוקחת מעט אנשים ובהרבה מקרים גם לא נתנו להחזיר אנשים על הטיסה ובהתאם לזה המחיר נקבע במשא ומתן, אין שום דרך לחייב אותם לגבי מחיר מסוים.

אימאן ח'טיב יאסין: אז זה עכשיו הפך למשא ומתן.

יואל פלדשו: זה תמיד משא ומתן כי זה צורך של קבוצה מסוימת לטוס חברת התעופה לא מקבלת שום סבסוד, היא סופגת כיוון אחד שהוא ריק וגם את זה שהקבוצות קטנות ולא ממלאות את המטוס כולו.

יואל פלדשו: אני יודע שהם לא לוקחים מחירים מופקעים, אני יודע מי מנהל את זה שם.

יואל פלדשו: זה נקבע במשא ומתן כמו כל דבר.

אוסאמה סעדי: בהמשך לשאלותיי, אני רוצה להגיד מילה טובה שאתם באמת עונים לנו.

שלמון: אני צריך לעזוב לצורך דיון בוועדת הכלכלה.

יעקב אשר: אני רוצה לומר שהיה שיפור גדול מאז השבוע שעבר.

יעקב אשר: ישנן עוד בעיות וצריכים לראות איך מביאים לפתרון.

יעקב אשר: אשי, תודה רבה.

אוסאמה סעדי: הבעיה הייתה שהיו יותר מדי בעיות ובכל שני וחמישי הקימו ועדה.

אוסאמה סעדי: אחרי זה החליפו.

אוסאמה סעדי: עכשיו אנחנו שומעים שיש ועדה חדשה.

אוסאמה סעדי: אני יכול להעיד על עצמי שפניתי לוועדת החריגים וקיבלנו תשובות חיוביות.

אוסאמה סעדי: זה תפקיד שלנו לעזור לאזרחים, אדוני היושב-ראש, אבל מה לעשות שאנחנו הפכנו למוקד.

אוסאמה סעדי: אני אומר שמלאכה לא הסתיימה, יש אלפי אזרחים שתקועים באיסטנבול, בירדן ועוד.

אוסאמה סעדי: חייבים לתת תשובות לכל האזרחים האלה כי הם יצאו לכמה ימים ונתקעו.

אוסאמה סעדי: אנחנו ראינו מקרים שאנשים יצאו לכמה ימים וארגנו תקציב לכמה ימים.

אוסאמה סעדי: הם לא לקחו בחשבון שהם צריכים להיתקע באיסטנבול או בערים אחרות לעוד הרבה ימים בלי תקציב.

אוסאמה סעדי: עניין אחרון זה הסטודנטים שרוצים לצאת חזרה ללימודים שלהם אז אין בעיה.

יעקב אשר: אין שום סיבה בעולם לעכב אותם.

אוסאמה סעדי: אין שום סיבה בעולם ואני מקווה שהעניין הזה יבוא על פתרונו כבר היום או מחר.

בני פרץ: היות וחבר הכנסת עמית הלוי שאלה חכמה את אשי לגבי כל אלו שהיו בבידוד ובבדיקה השנייה והשלישית התגלו חולים רבים.

בני פרץ: זה רק מוכיח שאנחנו מייבאים לכאן את כל הנגיפים.

בני פרץ: היות וכבר בארצות הבריות מדברים על גילוי של מעל 20 מוטציות חדשות שאנחנו עדיין לא יודעים עליהם, לכן אני כל הזמן שומע על בקשות להביא אנשים לכאן.

בני פרץ: אנחנו עם ישראל, בכל עת חרום נשלחו מטוסים והובאו לפה אנשים.

בני פרץ: הבעיה שלנו היא שאנחנו עם לא ממושמע.

בני פרץ: אני ממליץ, כשכתבו את חוק-יסוד: כבוד האדם וחרותו לא חשבו על המצבים האלו.

בני פרץ: כל פעם לדון על כל סעיף ופסיק.

בני פרץ: אני גם מחוסן עם תעודה וגם אני רוצה לבלות, גם אני רוצה לראות עולם, אבל העולם עדיין כולו נגיף.

בני פרץ: זה לא אומר שאם אני עם תעודה אז אני מוגן מהכול.

בני פרץ: אנחנו יכולים להיות גם נשאים שמפיצים ומדביקים.

בני פרץ: חובה להכריז מראש שיהיה ברור בחוק שכולם מגיעים מיד לבידוד, בלי זה הוא לא ייכנס לארץ ולא אכפת לי מה המוצא שלו.

בני פרץ: הנגיף הזה הוא פצצה שאינה נראית ופוגעת.

בני פרץ: אני מסביר לאנשים שעדיף לקבל חיסון מאשר להיפגע מהנגיף כי אתה לא יודע מה יהיה בעוד חמש שנים.

בני פרץ: זה כמו שפצצה אטומית נשלחת, מישהו נפגע ועוד חמש שנים מגלים את התוצאות.

בני פרץ: צריכים להביא את המודעות לאנשים.

עמית הלוי: אשי העלה פה שכ-4% הם נושאי נגיפים שמגיעים מבחוץ, אני חושב - - -

יעקב אשר: לדעתי זה נכון גם ללפני שבועיים, ודאי שיש חריץ שדרכו זה עובר.

עמית הלוי: אם אנחנו מגיעים לחמישה מיליוני מחוסנים אז אפשר לדחות גם ולומר מראש, להגדיר שאם ייכנסו 2,000 ביום, יש פה תחשיב של סיכון מול מספר, העניין הוא קצב ההתחסנות.

יעקב אשר: אנחנו ממשיכים אל דבריו היפים של בני.

יעקב אשר: במקורות כבר כתוב: "אשרי אדם מפחד תמיד", אנחנו צריכים להמשיך לפחד כי שום דבר לא בטוח.

יעקב אשר: מכאן אנחנו קוראים לכולם להתחסן, אין ספק שזה הדבר הנכון והחכם שצריך לעשות.

יעקב אשר: כבוד היועץ המשפטי, בבקשה.

גור בליי: נתחיל בהקראת תקנות הגבלת היציאה מישראל והכניסה אליה.

גור בליי: בתוקף סמכותה לפי סעיפים 4.

גור בליי: 7א(א)(1), ו־ 23 עד 25 לחוק סמכויות מיוחדות

גור בליי: החוק), לאחר שהממשלה שוכנעה באמור בסעיף 7א(1) ו־(2) ושקלה את האמור בסעיף 7א(ב)(3) לחוק, ובאישור ועדת חוקה, חוק ומשפט מתקינה הממשלה תקנות אלה :

גור בליי: (הגבלת היציאה מישראל והכניסה אליה)(תיקון), התשפ״א - 2021 (להלן־

חריגים״ יבוא: "מעבר גבול יבשתי׳, - תחנת מעבר גבול שנקבעה בתחנת גבול.

חריגים״ יבוא: "שדה תעופה בין־לאומי" -שדה תעופה שנקבע כתחנת גבול.

קבע" יבוא: "תחנת גבול" - תחנת גבול המנויה בצו הכניסה לישראל (תחנות גבול), התשמ"ז–1987

קבע" יבוא: תיקון תקנה 2 בתקנה 2 לתקנות העיקריות, אחרי פסקה (2) יבוא:

קבע" יבוא: החלפת תקנה 3 במקום תקנה 3 לתקנות העיקריות, יבוא:

קבע" יבוא: בין־לאומי או מעבר גבול ימי, ואם ועדת חריגים אישרה את כניסתו לישראל.

קבע" יבוא: תקנת משנה (א) לא תחול על איש צוות בכלי טיס, הנכנס לישראל במסגרת מילוי תפקידו ובידו תעודת איש צוות.

גור בליי: אני מבין שלגבי איש צוות הכוונה היא שזה אישור אוטומטי ליציאה.

טל פוקס: גם לכניסה.

גור בליי: ליציאה ולכניסה.

גור בליי: איש צוות שנכנס ויוצא במילוי תפקידו לא צריך לעבור פיקוח של ועדת חריגים כלשהי.

גור בליי: לגבי הנושא של המעברים היבשתיים ב-3, למה בעצם אתם לא מכניסים, זה לא מקובל להשאיר משהו כל כך עמום בתקנות שמשאיר בידי הרשות המבצעת שיקול דעת רחב לגבי האופן של ויסות הנכנסים, בדברי ההסבר אתם אומרים "פעמיים בשבוע, 50".

גור בליי: למה בעצם להשאיר את זה בדברי ההסבר, דבר מהסוג הזה צריך להיכנס לתקנות.

גור בליי: לפחות רף מינימלי של פתיחה שאתם גם כך מציגים אותו בדברי ההסבר.

גור בליי: למה זה לא נכנס לגוף התקנה.

טל פוקס: כמו שראיתם, הוועדה נמצאת כל הזמן בבנייה וכל הזמן מנסה לעקוב אחרי התקנות.

טל פוקס: התקנות הללו נקבעו ולא הייתה שום אפשרות לרכז את כל החריגים ולתת מועד לפני היום.

טל פוקס: אנחנו עדיין בעיצוב כל הזמן תוך כדי תנועה.

טל פוקס: לכן המחשבה הייתה שזה יהיה פעמיים בשבוע עד 50 אנשים, אבל יכול להיות שבשבוע מסוים לא תהיה אפשרות, כמו שבשבוע שעבר עוד לא הספיקו לעשות את זה.

טל פוקס: יכול להיות שבשבוע מסוים לא תהיה אפשרות או שיהיה צריך יותר ורוצי גם לאפשר.

טל פוקס: אבל זה גם לא בטוח.

טל פוקס: בסופו של דבר התקנות משאירות הרבה שיקול דעת לרשות המבצעת ויש בזה קשיים.

טל פוקס: זה המצב שאנחנו נמצאים בו, אין משהו ברור שאנחנו יכולים להתחייב שתמיד יהיה נכון.

טל פוקס: אנחנו עושים את המיטב כדי שזה ייעשה, לכן גם כתבנו את זה בדברי ההסבר על מנת להסיר את העמימות וכדי שתהיה הצהרת כוונות של הממשלה אבל זה במסגרת.

יעקב אשר: אני יכול דווקא להסכים עם זה.

יעקב אשר: המעבר היבשתי יכול לשמש לשני דברים: הוא יכול לשמש למשהו אמיתי והוא יכול להפוך עיר מקלט לכל מיני כאלה מסביב.

יעקב אשר: יש היגיון בלא לחייב מספרית כי אז אם יש עודף ייתנו להכניס כאלו שהגיעו מפרנקפורט.

יעקב אשר: זה אפשר, אני חושב שגור צודק, המלצה לשיוף התקנות בסיבוב הבא.

טל פוקס: לא דיברנו על זה אבל לבדוק אפשר.

טל פוקס: זה לא רק משרד הבריאות, חשוב להבין שזה מערך נרחב.

יעקב אשר: מה שבעצם אמר גור בהתחלה זה שחקיקה לא יכולה להיות עמומה.

יעקב אשר: שכנעת אותנו שקשה להיכנס למספרים.

יעקב אשר: כשאת אומרת לכל הפחות פעם או פעמיים בשבוע אז לא כתבת כמה זמן, אם יהיה צורך גדול זה יהיה ארבע שעות ועם פחות אז שעתיים, אבל החוק מדבר על המקום הזה ולא מתעלם ממנו לגמרי.

טל פוקס: נבדוק את זה עם כל הגורמים הרלוונטיים כי זה לא רק משרד הבריאות.

טל פוקס: נכון.

טל פוקס: ועדת החריגים הכללית מורכבת מנציג שר הבריאות, נציג משרד הפנים ונציג משרד החוץ.

טל פוקס: למשרד הביטחון אין נציג בוועדה שנותן אישורי כניסה ויציאה, לכן כאן הוספנו אותו לעניין המועד, כי בעצם התשתית התפעולית דורשת שהם יספקו הסעות שיחכו במעבר הגבול וייקחו את האנשים שחייבים בידוד למקם לבידוד מטעם המדינה.

טל פוקס: ההיערכות כרגע היא באמצעות פיקוד העורף ולכן נדרשת ההסכמה האמורה.

יעקב אשר: אני מעלה את התקנות הללו להצבעה.

יעקב אשר: מי בעד אישור התקנות ירים את ידו?

יעקב אשר: אושר.

יעקב אשר: התקנות אושרו פה אחד.

יעקב אשר: נא לקרוא את סט התקנות השני.

גור בליי: "טיוטת תקנות סמכויות מיוחדות להתמודדות עם נגיף הקורונה החדש (הוראת שעה) (חובת ביצוע בדיקה בכניסה לישראל), התשפ״א – 2021

הגדרות ופרשנות: ״בדיקה״ בדיקת קורונה שבוצעה בשיטת PCR או בדיקה מסוג נוסף שיקבע המנהל בהוראות לפי סעיף 20 לפקודת בריאות העם;

הגדרות ופרשנות: ״שדה תעופה בין־לאומי" - שדה תעופה שנקבע כתחנת גבול.

פרק ב׳: מבלי לגרוע מתקנה 30(א)(3) לתקנות סמכויות מיוחדות להתמודדות (הוראת שעה) (הגבלות על הפעלת שדות תעופה וטיסות) לישראל התש״ף–2020 ומתקנות סמכויות מיוחדות להתמודדות עם נגיף הקורונה החדש (הוראת שעה) (הגבלת היציאה מישראל והכניסה אליה), התשפ״א – 2021, אדם ששהה מעל 72 שעות מחוץ לישראל לא ייכנס לישראל דרך תחנת גבול שאינה בשדה תעופה בין־ לאומי, ללא –

גור בליי: קודם כל הוא צריך להראות שיש לו ממצא שלילי מ-72 השעות האחרונות או 72 שעות לפני שהוא על על הספינה, תכף נדבר על המשמעות של הדבר הזה.

ועדת חריגים: " (2) על אף האמור בפסקה (1) ועדת חריגים הכוללת את ראש רשות האוכלוסין וההגירה, המנהל הכללי של משרד הבריאות והמנהל הכללי של משרד החוץ או נציגיהם, רשאית לאשר בקשה של אדם להיכנס לישראל דרך תחנת גבול כאמור, גם אם לא הציג ממצא שלילי כאמור אם שוכנעה כי צורך הומניטרי או צורך אישי מיוחד מצדיק זאת, ובכלל זאת אם קיים קושי ממשי של העדר נגישות לבדיקות במדינה ממנה הוא מגיע לישראל; החלטה לעניין אישור כאמור תהיה בכתב ומנומקת.

גור בליי: רק להבין, לפני שאנחנו ממשיכים הלאה.

גור בליי: קודם כל, בעצם ועדת החריגים מאשרת פטור מבדיקה בכלל ומנכ"ל משרד הבריאות מאשר אפשרות כניסה למי שיש לו ממצא חיובי.

גור בליי: למה זה שונה מתקנות הטיס ששם יש רק ועדת חריגים אחת, אין שם את מסלול מנכ"ל משרד הבריאות.

גור בליי: עולות פה שתי שאלות לגבי הסמכות.

גור בליי: הדבר הזה הוא מכח סמכות שתוקנה לפני שבוע וחצי, התוספת של סעיף 7(א)(1) לחוק הסמכויות.

גור בליי: שאלה אחת שעולה היא מה בכלל הסמכות לדרוש בדיקה, עצם קיומה של בדיקה, להבדיל מהסמכות להגיד ששמי שחיובי לא יוכל להיכנס,כי הרי דובר בסעיף הזה על כך שאתה עושה כניסה של חיוביים לא שאתה עושה כניסה על מי שאין לו בדיקה.

גור בליי: השאלה השנייה, איך אתם מסבירים את הפער הזה בין תקנות התעופה לתקנות האלה ואיך זה עומד מבחינת הסמכות שהוקנתה פה בחוק.

שי סומך: אני שי סומך ממשרד המשפטים.

שי סומך: אנחנו באמת התלבטנו בשאלה הזו, האם יש סמכות לאסור על אדם שאין לו בדיקה להיכנס במעבר יבשתי.

שי סומך: המסקנה שלנו הייתה שיש סמכות כזו.

שי סומך: שתי סיבות לדבר: הרישא של סעיף 7(א2) מחייבת אדם לבצע בדיקה לפני הכניסה לישראל.

שי סומך: חשבנו שגלום בתוכו גם האיסור להיכנס לישראל אם אין בדיקה כזו.

שי סומך: הסיבה שנייה היא שאם מאפשרים לאדם שאין לו בדיקה להיכנס לישראל, זה היה מרוקן מתוכן את הסיפא של הסעיף.

שי סומך: הסיפא אומרת שאדם שיש לו בדיקה חיובית לא יוכל להיכנס לישראל.

שי סומך: התוצאה יכולה להיות שאדם שיש לו בדיקה חיובית פשוט יעלים את העובדה שיש לו בדיקה ואז הוא יוכל להיכנס לישראל כשהוא חולה, הוא גם לא יספר שהוא חולה כדי לא להסגיר את עצמו.

שי סומך: כך אנחנו עלולים לרוקן מתוכן את הקביעה של המחוקק שאוסרת על אדם עם בדיקה חיובית להיכנס לישראל.

יעקב אשר: טוב.

גור בליי: מה התשובה לשאלתי השנייה?

טל פוקס: לגבי תקנות התעופה, הקביעה בתקנות התעופה היא מכוח סעיף 12 לחוק ששם יש הסדרה ספציפית.

טל פוקס: 12א(8)(א), שאפשר למנוע על בסיס בדיקה שלילית לעלות לטיסה.

גור בליי: השאלה היא לגבי הפער בהתמודדות עם החריגים.

טל פוקס: הוועדה לתעופה פועלת כבר הרבה זמן והיא מסדירה את כל הנושא הזה.

גור בליי: היא גם נותנת פטורים מבדיקות וגם נותנת אישורי כניסה לחיוביים בסיטואציות מסוימות?

טל פוקס: היא יכולה, עכשיו זה יהיה יותר רלבנטי, האמת היא שצריך לשאול אותם אם הם עשו זאת בפועל.

טל פוקס: הם בהחלט יכולים, לדעתנו, לתת אישורים גם לחיוביים בנסיבות מסוימות שבהן היא חושבת.

טל פוקס: אולי אסביר מה הן הנסיבות: יש זמן שהוא לא ארוך שבמהלכו מחלים יכול לצאת חיובי בבדיקת PCR למרות שהוא כבר החלים.

טל פוקס: יש סיטואציות מאוד חריגות שלמרות שיש PCR חיובי הוא לא חולה לדעתנו.

טל פוקס: לא מדובר בהעלאת חולה לטיסה, זו אפשרות לבדוק שלמרות שהוא חיובי אנחנו יכולים לתת לו לעלות על טיסה כי אנחנו חושבים שהוא לא חולה.

גור בליי: היה עוד מקרה שדיברנו עליו בזמנו.

גור בליי: מקרים שאדם חולי מאוד ואז בדרך שלה טסה על ידי חברת ביטוח הוא רוצה להיות מטופל בארץ ולא במדינה זרה.

טל פוקס: לדעתי תקנות התעופה לא חלות במקרה של פינוי חרום.

גור בליי: השאלה אם 7א(א2) לא קובע הסדר ספציפי שמסדיר היום את החריג הזה של ממצא חיובי ושבעצם גם בתקנות התעופה צריך להתאים את תקנות התעופה ל-7א(א2) ולקבוע שהפטור מבדיקה זה בחריגים אבל מתן האישור לממצא החיובי זה דרך מנכ"ל משרד הבריאות.

גור בליי: השאלה היא האם שקלתם לייצר הרמוניה בדבר הזה והאם יש סמכות, כשיש הסעיף שמסדיר זאת ספציפית, האם הוא לא גובר בהקשר הזה.

טל פוקס: אני לא חושבת שזה נבחן, אני לא חושבת שנתקלו בסיטואציות שרצו להתיר זאת בהקשר של תעופה.

טל פוקס: בתעופה אנחנו לא רוצים שהם יעלו חולים.

טל פוקס: במעבר גבול יבשתי זה קצת יותר מורכב כי הוא כבר נמצא כאן, לא בטוח שהוא יכול להסתובב.

טל פוקס: הסיכון הבריאותי במטוס הוא יותר חזק ולכן לא מדובר בסיטואציה זהה.

טל פוקס: בנוסף, הכלי של פינוי חרום רפואי לא נמנע בתקנות.

טל פוקס: הבקשה להציג את הבדיקה השלילית לפני טיסה נוגעת בטיסת נוסעים, טיסה מוסדרת, לא טיסת אמבולנס אווירי.

גור בליי: אני מציע שתבדקו בכל זאת.

גור בליי: כרגע אדם צריך להבחין בין שלוש ועדות חריגים שונות.

טל פוקס: לא, זו אותה ועדה.

טל פוקס: בכוונה העתקנו לכאן את - - - של הוועדה הזאת בגלל שזאת אותה ועדה.

גור בליי: זו אותה ועדת חריגים של כניסה ויציאה?

טל פוקס: לא, אני מדברת, ההסדר כאן, ועדת החריגים שהעתקנו לכאן זו אותה ועדה שפועלת היום ושנותנת את הפטור מבדיקות שליליות למי שעולה לטיסה.

ניצן רוזנברג: ויש ועדה אחרת לעניין עצם הכניסה והיציאה?

טל פוקס: כן, שזה בתקנות הכניסה ויציאה - - - -

גור בליי: הוועדה שדיברנו עליה במהלך הישיבה.

טל פוקס: כן, זה משהו אחר.

טל פוקס: פה הרעיון היה שהפונקציה היא נתינת פטור מבדיקות שליליות ולכן רצינו שזהו תהיה אותה ועדה שעשתה זאת עד עכשיו בחודש וחצי האחרונים.

גור בליי: היא עושה זאת עבור המגיעים באוויר, בים וביבשה.

טל פוקס: נכון.

טל פוקס: לגבי השאלה שלך על - - - , את זה אנחנו נבדוק עם רצוי להתאים את זה.

טל פוקס: זה רלוונטי מכיוון שבזמן שהוא נמצא על כלי השיט בעצם אין לו חשיפות חדשות אלא רק למי שנמצא על כלי השיט.

גור בליי: אני לא יודע איך זה בפרקטיקה - - -

טל פוקס: אם הוא עצר - - -

גור בליי: אבל עלו עוד אנשים, זה עגן בעוד מקומות בדרך.

טל פוקס: אין לנו משהו אחר לדרוש מהאדם הזה.

טל פוקס: אם הוא נמצא עכשיו בלב הים אנחנו לא יכולים לדרוש ממנו בדיקה, לכן קבענו את זה בצורה הזאת.

טל פוקס: בנסיעה קצרה זה יהיה רלוונטי יותר.

טל פוקס: בנסיעה ארוכה זה גם יהיה רלוונטי כי זה מפחית סיכון גם אם זה לא מושלם, לפחות נדע שהוא עלה שלילי לכלי השיט.

יעקב אשר: עמיתתך, דוקטור עופרה חבקין, רוצה לומר משהו בעניין, בבקשה.

עפרה חבקין: בקשר לטיסות חילוץ, זה לא קיים, כי גם חברות הביטוח לא מבטחות היום לקורונה.

עפרה חבקין: חילוץ אדם בזמן שהוא מדבק לא קיים בכלל.

עפרה חבקין: יש לפעמים הטסה של מישהו לאחר שהוא כבר לא מדבק ואז מעבירים אותו לארץ לצורך שיקום.

עפרה חבקין: כך נעשה בזמנו עם מר - - - ממד"א כשהעבירו אותו רק כשהוא לא הדביק.

עפרה חבקין: אין בכלל טיסות חילוץ כי אין חברות ביטוח שמוכנות לנפק פוליסות נגד קורונה.

גור בליי: תודה רבה.

גור בליי: נמשיך לקרוא.

גור בליי: התקנה הבאה זו תקנה מספר 3, ברשומות זה תוקן, פה אין את המספר.

גור בליי: על אף האמור בתקנת משנה (א), בתחנת גבול שהמנהל הודיע כי אין אפשרות לבצע בה בדיקה, בתקופת תוקפה של הכרזת סמכויות מיוחדות להתמודדות עם נגיף הקורונה החדש (הוראת שעה)(בידוד של אדם שנכנס לישראל בנסיבות מיוחדות)(מס׳ 5) (תיקון), התשפ״א–2021 אדם החייב בבידוד במקום בידוד מטעם המדינה יבצע את הבדיקה במקום לבידוד מטעם המדינה שהורה לו מפעיל מקום הבידוד מטעם המדינה ובמועד שהורה.

גור בליי: מפעיל מקום לבידוד מטעם המדינה יקצה מקום במקום בידוד מטעם המדינה לביצוע בדיקה, כאמור.

גור בליי: הודעת המנהל כאמור תפורסם באתר האינטרנט של משרד הבריאות, משרד החוץ משרד הפנים ומשרד ראש הממשלה".

טל פוקס: אם אתה חייב בבידוד.

גור בליי: אם אתה חייב בבידוד במלונית.

גור בליי: עכשיו, אם אתה משוחרר מהמלונית ואין בדיקה במעבר היבשתי או הימי?

טל פוקס: מה זה אומר "משוחרר מהמלונית", מחלים או מחוסן?

גור בליי: או שאתה בוועדת חריגים.

טל פוקס: זה תיקון שאתם ביצעתם לאחרונה.

טל פוקס: ועדת החריגים לא חייבת להתקיים יותר בתחנות הגבול, חשוב שזה יהיה שקוף, ככלל היא תתקיים אולי בתחנות הגבול, אבל במקרה של מעבר יבשתי, אם לא נצליח לדאוג לזה שיהיו בדיקות במקום אז התכנון הוא לקיים את ועדת החריגים במלונית לאחר ההסעה למלונית.

טל פוקס: כל מי שחייב בבידוד אמור להגיע למלונית ושם הוא יכול - - -

גור בליי: אבל יש אוכלוסיות, נשים בהריון למשל, שהולכות מיד לבידוד ביתי.

יעקב אשר: זה נאמר במפורש ואני עומד על כך שזו תהיה הפרשנות.

גור בליי: אז השאלה חוזרת למקומה.

גור בליי: אישה בהיריון מגיעה למעבר הגבול, באותו מעבר גבול אין בדיקה מכוח תקנה א'.

גור בליי: היא לא הולכת למלונית כי היא פטורה מכך.

גור בליי: האם היא פטורה מבדיקה?

גור בליי: בדברי ההסבר כתוב שבמצב כזה היא פטורה.

טל פוקס: לא יודעת לגבי אישה בהיריון, אבל אדם שלא חייב בבידוד ולא מגיע - - -

גור בליי: לא, זה לא אדם שלא חייב בבידוד.

גור בליי: כאן מדובר באדם שלא חייב ללכת לבידוד במלונית, זה משהו אחר.

גור בליי: האדם פטור מבידוד במלונית אבל חייב בבידוד ביתי.

גור בליי: אני לא מדבר רק על מחלים ומחוסן, אני מדבר על מקרה שאין בדיקה במעבר הגבול והאדם לא הולך למלונית כי הוא ברשימת החריגים שהוצגה.

יעקב אשר: אדם מעל גיל 70, אישה בהיריון וכולי.

גור בליי: קודם זה כונה כאן "מקרי שחור ולבן".

גור בליי: אמר קודם מנכ"ל משרד התחבורה שעל המקום הם הולכים הביתה לבידוד בבית.

גור בליי: אז לפי התקנה הזו השליש המדובר פטור מכניסה בבדיקה, כך עולה גם מדברי ההסבר.

טל פוקס: אני לא חושבת שדברי ההסבר מתייחסים לאדם שחייב בבידוד במלונית אבל משוחרר דרך ועדת חריגים.

בדברי ההסבר כתוב: " אדם שנכנס במעבר גבול שאין בו אפשרות לבצע בדיקות ושאינו חייב בבידוד במקום לבידוד מטעם המדינה, לא יפר הוראה זו".

טל פוקס: - - - במקום לבידוד מטעם המדינה, הן רק מקבלות החרגה.

גור בליי: אז השאלה עומדת בעינה.

גור בליי: ההבנה מכוח זה שאם אין בדיקות במעבר גבול, אז אותו אדם שפטור מבידוד במלונית לא צריך לעשות בדיקות.

גור בליי: אם כך, יש לכתוב זאת במפורש ולא להסתפק במשפט בדברי ההסבר, ולראייה אנחנו מראים שיש אי-בהירות בדבר הזה, אני חושב שכך עולה בצורה די ברורה.

טל פוקס: נראה איך אפשר להבהיר זאת.

גור בליי: אבל זו ההבנה שלכם גם, נכון?

טל פוקס: לגבי המקום - - - אתה מדבר על מה שנאמר על ידי רשות האוכלוסין, אני לא יודעת להגיד לך מה בדיוק מבחינת ועדת החריגים, אני מציע ש - - -

יעקב אשר: זה לא נאמר על ידי רשות האוכלוסין, זה נאמר על ידי דוקטור אשי שלמון שהוא נציג שלכם.

טל פוקס: השאלה היא אם זה חל גם על מעבר יבשתי.

טל פוקס: אני מנסה להבין מה היה בדיוק הסיכום לגבי מעבר יבשתי.

יעקב אשר: מבחינתנו עצם מניעת הטרטור מאנשים שלא חייבים בבידוד במלונית הוא חובה מבחינתנו.

טל פוקס: אין ספק שדרך המלך היא שיהיו בדיקות במעברים וכל השאלה הזו לא תעלה.

יעקב אשר: הלאה.

גור בליי: ובאמת, לכן הם פטורים מהבדיקה בהקשר הזה, אלא אם כן יש לכם מנגנון אחר.

גור בליי: כרגע הם פטורים מהבדיקה.

טל פוקס: מי שלא חייב להגיע למלונית לא יבצע את הבדיקה.

גור בליי: אז תבהירו את זה.

גור בליי: תכף אנחנו מגיעים לסעיף העונשין ואחר כך אנשים יכולים להיות חשופים לקנס של אלפי שקלים והדבר הזה צריך להיות ברור.

גור בליי: אנחנו מגיעים לסעיף העונשין שבאמת מתחבר למה שדיברנו עכשיו:

גור בליי: אדם ששהה מעל 72 שעות מחוץ לישראל, ונכנס לישראל מבלי שיש בידיו ממצא שלילי בבדיקה שביצע במהלך 72 השעות שקדמו למועד כניסתו לישראל או אישור אחר כמפורט בתקנה 2, ובניגוד לאמור בתקנה האמורה.

גור בליי: " עבירות מנהליות 4.

גור בליי: (א) העבירות המנויות בתקנה 4 המפורטות בטור א, בטבלה שלהלן, הן

גור בליי: הקנס המנהלי הקצוב לעבירה מינהלית חוזרת כמשמעותה בסעיף 2(ג)

גור בליי: הקנס המינהלי הקצוב לעבירה מינהלית נמשכת יהיה בשיעור חמישית מהקנס הקבוע בתקנת משנה (א), לכל יום שבו נמשכת העבירה לאחר המועד שנקבע בהתראה כאמור בסעיף 8(ב1) לחוק העבירות המינהליות.

גור בליי: 5.

גור בליי: הגורם המוסמך להטיל קנס מינהלי הוא כל אחד מאלה: שוטר או מפקח שהוא עובד מדינה שנתונות לו סמכויות פיקוח לפי כל דין.

גור בליי: 6.

גור בליי: לשם אכיפה ההוראות לפי תקנות האלה תהיה לשוטר סמכות להורות לכל אדם סמכות לפעול לפי התקנות או להפסיק פעילות בניגות להן.

גור בליי: 7.

גור בליי: תחילתה של תקנה 2 מיום ב' באדר התשפ"א, 14 בפברואר 2021.

גור בליי: 8.

גור בליי: תוקפן של תקנות אלה עד יום כ"ה באדר התשפ"א, 09 במרץ 2021.

גור בליי: "

גור בליי: אז בעצם יש פה שני קנסות, אחד זה מי שנכנס בלי ממצא שלילי – זה קנס של 2,500 שקלים.

גור בליי: השני זה מי שנכנס ולא ביצע את הבדיקה במעבר הגבול או במלונית – 3,500 שקלים.

גור בליי: אבל שוב, לפי ההבהרה שלך, טל, אם אין בדיקה במעבר הגבול ולא שולחים אותך למלונית – אתה לא חשוף לקנס זה.

טל פוקס: נכון.

גור בליי: אז זה דבר שחשוב להבהיר.

גור בליי: האמת היא שהתיקון הזה מגיע בעוד למעלה מחודש.

גור בליי: זה משהו שצריך לעגן בתיקון לא בעוד חודש אלא הרבה לפני זה.

גור בליי: זה לא כמו הסיטואציות שאנחנו כל יומיים או שלושה מקבלים תיקון על הדבר הזה.

יעקב אשר: מומלץ לתקן את זה גם במהלך - - -

גור בליי: אנשים חשופים לקנסות.

גור בליי: האכיפה נעשית באמצעות שוטרים ומפקחים?

טל פוקס: נכון, אלו הגורמים הרלוונטיים.

גור בליי: הכוונה, אני חושב שבצדק במקרה הזה, שזה לא נעשה באמצעות פקחים של רשות - - -

יעקב אשר: גמרנו להקריא?

גור בליי: כן.

יעקב אשר: את הנקודות האלו אני מבקש שתעבירו.

גור בליי: לגבי סכומי הקנסות.

גור בליי: למה הקנסות בשיעורים כל כך גבוהים יחסית לזה שזה קנס שמוטל על פרט?

טל פוקס: כל קנס והסיבה לנתינתו.

טל פוקס: לגבי הקנס בכניסה על אי-ביצוע בדיקה בכניסה לישראל, בעצם אין פה שום אפשרות לחייב באופן כפוי, אנחנו לא מתכוונים לבצע כפייה פיזית לבצע את הבדיקה, לכן אין לנו שום דרך אחרת להרתיע חוץ מקנס.

טל פוקס: זה בניגוד למקרים אחרים שאפשר למנוע כניסה ויציאה.

יעקב אשר: אני מעלה להצבעה את תקנות סמכויות מיוחדות, נגיף הקורונה החדש (חובת ביצוע בדיקה בכניסה לישראל) התשפ"א.

יעקב אשר: אני מצטרף להמלצת עו"ד בליי לתקן את הדרוש תיקון כדי שתהיה בהירות.

יעקב אשר: מי בעד?

יעקב אשר: אושר.

יעקב אשר: התקנות אושרו פה-אחד.

גור בליי: בהמשך לשאלה שהייתה בהקשר הזה, בכל מקרה אם מישהו נכנס לישראל, גם אם אין לו ממצא מטילים עליו קנס.

גור בליי: אף אחד לא מוציא מישראל מישהו שכבר הגיע, נכון?

גור בליי: אין שום מצב שבו אתם מגרשים מהמדינה אזרח ישראלי.

טל פוקס: ההוראה הנורמטיבית היא לא להיכנס, אם אין לך ממצא שלילי אל תיכנס.

טל פוקס: אם נכנסת, אני אשמח שגורמי האכיפה יתייחסו להשלכות.

טל פוקס: אין עליהם חובה לגרש לפי התקנות.

גור בליי: יש להם סמכות לעשות זאת?

גור בליי: אני לא חושב כך.

שי סומך: אביטל שטרנברג מרשות האוכלוסין נמצאת בזום, אולי היא תוכל להתייחס לכך.

שי סומך: אני חושב שאתה צודק אבל אני מציע שרשות האוכלוסין תשיב.

טל פוקס: אני רק אומר שגם אם התקנות לא מדברות על זה במפורש, החוק לפחות לגישת משרד הבריאות, השאלה הזו לא נבחנה ולא התבררה עד הסוף.

טל פוקס: כרגע זה מה שכתוב בתקנות אבל אני לא רוצה שישתמע מזה.

יעקב אשר: חברים, אנחנו נבדוק את הדבר הזה.

יעקב אשר: התכנון שלי היה להתחיל את הישיבה דווקא בתקנות הגבלת הפעילות.

יעקב אשר: הייתה שרון אלרועי איתנו על הקו אבל נסחפנו לתוך עניין התעופה.

יעקב אשר: יש לי הרבה מה לומר, יש איתנו נציגה של משרד הבריאות ונמצאים אנשים על הזום.

יעקב אשר: יכול להיות שנעשה עוד ישיבה מחר, איני יודע אם נאשר היום את התקנות הללו שבעצם הן רק הארכה של יום אחד ובינתיים אנחנו נמצאים באמצע ישיבת ממשלה.

יעקב אשר: היו לי כמה נושאים שרציתי למקד אותם.

יעקב אשר: מי מתנדב להסביר את הבקשה להארכה של יום?

גור בליי: אנחנו מדברים על תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות)(תיקון מס' 28), התשפ"א-2021, שפשוט האריכו את הגבלת הפעילות.

גור בליי: תקנות אלו אמורות היו לפקוע אמש בחצות.

גור בליי: האריכו אותן עד הלילה.

יעקב אשר: אין מה להסביר כי כולנו שומעים חדשות.

יעקב אשר: יש כמה נושאים שרציתי שהוועדה תשמע ותשמיע.

יעקב אשר: מאחר שאנחנו בסיטואציה הזאת אז אבקש להעלות נושא אחד.

יעקב אשר: נתחיל עם אורן בן יוסף, מנכ"ל הספארי.

יעקב אשר: בישיבה הקודמת דיברנו על זה, למרות שלא הייתה לנו סמכות לשנות אבל דיברנו והיה כיוון של משרד הבריאות לאשר את זה.

אורן בן יוסף: תודה ליושב-ראש הוועדה על ההזמנה החוזרת.

אורן בן יוסף: ב-18 בנובמבר דנה הוועדה וזה קצת מוזר לשבת כאן שוב.

אורן בן יוסף: הייתה הסכמה כוללת של כל חברי הוועדה גם עם הנציגים המשפטיים של משרד הבריאות, כולם קיבלו את הטענה שלנו שגני החיות הושמטו ולא חוברו לשמורות הטבע והגנים בפתיחה כמו שהיה בסגר הראשון.

אורן בן יוסף: לכן תוקנו התקנות והוצמדנו לשמורות הטבע, אכן אושר לנו לפתוח מיד והיינו פתוחים במהלך חודש דצמבר.

אורן בן יוסף: עכשיו, עם היציאה מהסגר הנוסף, שוב יצא שמדברים על סגירה שלנו.

אורן בן יוסף: הפעם התקנה הייתה מרחיבה - - -

יעקב אשר: הייתם בטוחים שאתם שם.

אורן בן יוסף: התקנה אמרה שלא רק שמורות טבע אלא כל אתר דומה תחת כיפת השמיים ובתנאי שלא פועלת בו אטרקציה תיירותית.

אורן בן יוסף: מאחר שאין אצלנו אטרקציה תיירותית היינו בטוחים שעכשיו יכירו בנו ולכן גני החיות פתחו את שעריהם ב-8 בפברואר.

אורן בן יוסף: פתאום התברר לנו מפי משטרת ישראל שאנחנו לא יכולים לפעול.

אורן בן יוסף: התברר שדווקא הספארי לא נכלל להבנתה, למרות שהיא הייתה בדיון, עורכת הדין נינה קרן-כהן.

אורן בן יוסף: היא אמרה שלהבנתה גני החיות והספארי אינם נכללים בתקנות.

אורן בן יוסף: היא גם אישרה שהיה כתוב באתר הרמזור שאפשר לפתוח את גני החיות אבל באמת משום מה קרתה התקלה הזאת שוב.

אורן בן יוסף: אני מבקש שגם אם מאושררות התקנות החדשות, בבקשה להחזיר את אותו התיקון שמצמיד את גני החיות, או לקבל את אותה פרשנות שכל היועצים המשפטיים של כל העיריות וכל גני החיות שההרחבה הזאת כוללת גם את גני החיות.

יעקב אשר: תעני לגבי הפרשנות.

טל פוקס: אכן, זו הפרשנות שנציגת הלשכה המשפטית של משרד הבריאות נתנה – שהספארי לא נכלל בתקנה.

יעקב אשר: אז תסבירי לי מה ההבדל.

טל פוקס: מבחינה מקצועית אני לא יודעת.

טל פוקס: אני מציע שאם יש גורם מקצועי.

אורן בן יוסף: ניסינו ליצור קשר עם הגורמים המשפטיים שאמרו שזה לא משפטי אלא מקצועי וגם עם גורמים מקצועיים שאמרו שזה לא מקצועי אלא משפטי.

יעקב אשר: דוקטור עפרה חבקין, תוכלי להסביר לנו.

עפרה חבקין: אני ממש מצטערת אבל אני ממש לא יודעת מה הנימוק.

עפרה חבקין: ברמה האישית אני גם לא כל כך מבינה אותו.

עפרה חבקין: מישהו כנראה בדק משהו והחליט.

יעקב אשר: אנחנו שמחים שכיוונו לדעתך למרות שאנחנו לא אנשי מקצוע.

יעקב אשר: אני מבקש דבר אחד, אני מבקש שתעבירי בקשה לדוקטור אלרועי לגבי מקומות פתוחים שהם ללא אטרקציות תיירותיות, לתת את האפשרות הזאת, במיוחד לאור מה שאת אומרת גם כן.

יעקב אשר: אני מבקש לעשות את זה עוד בישיבה היום כדי שהדבר הזה יהיה ברור.

אורן בן יוסף: ההגבלה נעשתה רק על ידי אותה חוות דעת שתיארתי.

יעקב אשר: אז להבהיר זאת לפרוטוקול.

אורן בן יוסף: אם היא יכולה להבהיר זאת בחזרה כמו שהיא כתבה פעם אחת.

יעקב אשר: אבל יועץ משפטי לא משנה חוות דעת לפי מה שהוא רואה.

יעקב אשר: אם היועצים הרפואיים יגידו שאין בעיה אז יתקנו במילה אחת או שתיים או שיתנו את הפרשנות הזו.

יעקב אשר: אני מבקש מדוקטור חבקין להעביר את הבקשה שלי לדוקטור אלרועי.

עפרה חבקין: אעשה זאת מיד.

יעקב אשר: לפני שאת מעבירה לה אז יש גם את רפאל נווה מנכ"ל אתר החרמון באותו העניין.

רפאל נווה: שלום לכולם.

רפאל נווה: כרגע יש לנו שלג בחלק העליון של האתר.

רפאל נווה: אנחנו צופים שבמשך השבוע ירד שלג מאוד מאוד משמעותי שיוכל לתת לנו לפתוח גם לצורך סקי.

רפאל נווה: בגלל זה אני רוצה להבהיר דברים בנושא שלנו.

יעקב אשר: מה הסטטוס כרגע, האתר פתוח חלקי, סגור לגמרי?

רפאל נווה: האתר סגור לגמרי, כל המתקנים סגורים בהנחיית משרד הבריאות.

רפאל נווה: אין סיבה שנפתח את האתר אם המתקנים מושבתים.

רפאל נווה: לגבי הרכבלים במדינת ישראל, בשבוע שעבר עלתה שאלה בוועדה לגבי אתר החרמון.

רפאל נווה: נאמר שהרכבל הוא אטרקציה תיירותית.

רפאל נווה: זה לא תואם את המציאות, כל ייעודו של הרכבל הוא שינוע אנשים מנקודה לנקודה.

רפאל נווה: פריט הרישוי שלו משתייך לקבוצה של רכב ותעבורה, הוא מקבל את אישור ההפעלה ממשרד התחבורה.

רפאל נווה: בנוסף, אשמח להבין את ההיגיון הבריאותי.

רפאל נווה: אם עדיף לי לקחת אוטובוס ולעלות את האנשים ללמעלה, ששם זה תפוסה של 75% באוטובוס, מה ההבדל ומה הבעיה שאקח ברכבל פתוח או ברכבל סגור למשפחות גרעיניות בלבד.

רפאל נווה: כמובן שאנחנו עושים חיטוי לכל קרון וכיסא מיד לאחר השימוש.

רפאל נווה: אני מבקש לתקן את הטעות הזו שאוסרת להפעיל את הרכבל מכורח זה שהוא תחבורה ולא אטרקציה תיירותית.

רפאל נווה: בסגר הראשון היה את אותו הדיון.

רפאל נווה: כתבו במפורש שרכבלים אסורים בהפעלה, מיד לאחר הסגר הראשון שחררו את זה ולא כתבו ציינו יותר את הנושא בתוך התקנות.

רפאל נווה: כמובן שכל המתקנים באתר הם סגורים, אנחנו סוגרים את כל מתקני השעשועים, אנחנו עובדים לפי התקנות.

רפאל נווה: יש רק את העניין של הסקי שזה גם עלה בדיון הקודם.

רפאל נווה: מדובר בספורט יחידני, איני מבין מה ההתנגדות להפעיל כזה דבר.

רפאל נווה: זה דבר שעושים בכל האתרים בכל העולם.

רפאל נווה: נכון שיש הגבלות על המלונות ועל הברים, אבל את הסקי עצמו פתחו, זה ספורט יחידני שמתפרס על שטח עצום ואני לא רואה שום סיבה לסגור כזה דבר.

רפאל נווה: זה לא כתוב שאנחנו צריכים לסגור את זה, זו רק פרשנות.

יעקב אשר: תודה רבה.

טל פוקס: בינתיים נמסר לי לגבי גני החיות שרואים את זה בצורה שונה מפארקים.

טל פוקס: בכל זאת מדובר באטרקציה ויש סיכוי להתקהלות.

טל פוקס: מדובר בעיקר בילדים שהם לא מחוסנים וזו הסיבה שבשלב הקודם זה לא נפתח.

יעקב אשר: בפארקים הילדים לא נפגשים?

טל פוקס: אבל זה לא - - -

אורן בן יוסף: בגינת המשחקים שבפארק הלאומי מעבר לכביש - - -

יעקב אשר: בכל גינה מתכנסים - - -

אורן בן יוסף: יש לנו צוות שמפקח על זה.

טל פוקס: הדבר הזה הוא נכון לעוד פארקים שיש בהם אטרקציות.

טל פוקס: הרעיון היה לפתוח רק שמורות טבע.

טל פוקס: כל פארק שיש בו פעילות לא נפתח.

טל פוקס: בכל מקרה זה ייבחן.

ניצן רוזנברג: יש את תיבת נוח בגן החיות התנ"כי.

יעקב אשר: אז סוגרים את זה.

יעקב אשר: אבל כל עוד שאופי הבילוי הוא להסתובב ולראות דברים, זה לא שונה מאשר לראות צמחייה.

יעקב אשר: זה לא יוכרע פה כרגע, אבל אני אומר שצריך לתת לאנשים את השחרור במקומות הגדולים.

יעקב אשר: דווקא במקומות הגדולים והפתוחים.

יעקב אשר: בסוף הם מתאספים באיזשהו מקום.

יעקב אשר: גם האפקט שאנחנו יודעים כמה קשה לילדים, זה נותן דברים ויש לזה ערך טיפולי.

יעקב אשר: אני מבקש להבהיר לאנשי משרד הבריאות.

יעקב אשר: אני חושב שהתיקון הזה, ההשוואה שלהם לפארקים לאומיים היא נכונה לכולם.

יעקב אשר: לגבי אתר החרמון, צריך לחשוב על זה, ההסתכלות שלנו צריכה להיות שכל מה שבאוויר הפתוח הוא טוב יותר מכל דבר אחר.

יעקב אשר: אם יש בתוך אותו אתר דברים סגורים אז לא, אבל את הרוב אפשר.

יעקב אשר: בסוף מדובר במפעיל אחד שאפשר לדבר איתו ויש לו אחריות לשלום המבקרים, סביר להניח שהוא יוכל לעמוד בתקנות.

גור בליי: גם בגן לאומי ובמסלולים יכול להיווצר צוואר בקבוק.

גור בליי: כולם נאספים ליד מפל או ליד נקיק.

גור בליי: הדבר הזה קיים.

יעקב אשר: אנחנו מיצינו את העניין הזה.

יעקב אשר: מחר נערוך דיון נרחב יותר עם שרון.

יעקב אשר: נדב דוידוביץ, בבקשה.

נדב דוידוביץ: אני מסכים לחלוטין לגבי הנושא של האוויר הפתוח, אני לא רואה שום היגיון אפידמיולוגי ואני קורא למשרד הבריאות לחשוב על כך שוב, אומר זאת גם בקבינט המומחים.

נדב דוידוביץ: לגבי הדיון שהיה מקודם אני חושב שהוא מפספס את המטרה ואנחנו ניפול שוב.

נדב דוידוביץ: היה לי את הכבוד להיות אצל דוקטור עפרה חבקין ביישום תקנות הבריאות הבינלאומיות.

נדב דוידוביץ: אתם עושים פה פשוט טלאי על טלאי.

נדב דוידוביץ: אנחנו חייבים להתייחס למעברים היבשתיים הרבה יותר ברצינות, גם לנתב"ג.

נדב דוידוביץ: צריך להעביר חקיקה שמסדירה את כל הנושא של בניית יחידה מתוקצבת שמטפלת בדברים.

נדב דוידוביץ: אני שמח שמסדירים את זה אבל לפני כן נראו פרצות - - - לגמרי לשים מתחת לשטיח ולהתעלם מהעובדה שאנחנו והרשות הפלסטינית מהווים יחידה אפידמיולוגית אחת.

נדב דוידוביץ: כל הנושא של המעברים, לא ניתן מספיק דגש על הבדיקות ברשות הפלסטינית.

נדב דוידוביץ: זה אומר שצריך הידברות ולראות איך מחסנים גם ברשות הפלסטינית.

נדב דוידוביץ: הדברים קשורים אחד בשני.

נדב דוידוביץ: בסוף כל זה כרוך ביישום תקנות הבריאות הבין-לאומיות וישראל גוררת רגליים מאז 2007 כי זה דורש תקציבים וחקיקה.

נדב דוידוביץ: חייבים לדון בנושא בצורה מסודרת ולא לעשות את הדברים טלאי על טלאי.

נדב דוידוביץ: כל הנושאים האחרים, אנחנו בהחלט תומכים בבדיקות לפני ההגעה לארץ, חושבים שצריך לעשות גם דברים לפני שמגיעים, רק צריך לעשות את זה בתוך נתב"ג ובמעברים.

נדב דוידוביץ: מדובר בהרבה השקעה אדמיניסטרטיבית והרבה משאבים, אבל אנשים שילכו הביתה לא יעשו אחר כך בדיקות, ראינו את בעיית האכיפה.

נדב דוידוביץ: מצד שני, אם אנשים יעשו את הבדיקות בנתב"ג בצורה לא מסודרת זה גם כן בעייתי.

נדב דוידוביץ: צריך פה הרבה יותר השקעה של מחשבה לטווח ארוך.

נדב דוידוביץ: לצערי, מה שנדון פה היום לא נותן את המענה הזה.

נדב דוידוביץ: אנחנו נציג נייר עמדה של איגוד רופאי בריאות הציבור ואיגוד רופאי מחלות זיהומיות.

נדב דוידוביץ: אני רוצה להודות לפרופסור בלמייקר שמובילה את זה אצלנו, תודה.

יעקב אשר: תודה רבה, אני נועל את הישיבה.